Tips Kurus Untuk Mereka yang Ingin Kelihatan Menarik

Terdapat pelbagai tips kurus yang sering dikongsikan sama ada di media sosial atau di laman sesawang, tetapi adakah cara-cara yang dikongsikan itu benar-benar berkesan kepada diri anda? Adakah langkah-langkah yang dinyatakan sememangnya terbukti secara praktikal atau hanya bersifat andaian semata-mata? Berikut dikongsikan beberapa kaedah atau tabiat yang boleh dijadikan tips kurus oleh anda bagi membantu melangsingkan tubuh anda.

Tips kurus 1: makan sarapan pagi yang tinggi protein

Terdapat alasan mengapa sarapan pagi dianggap sebagai makanan yang paling penting dalam satu-satu hari. Apa yang anda ambil dan makan untuk sarapan pagi anda boleh memberikan anda tenaga untuk sepanjang hari anda. Ia menentukan sama ada anda akan berasa kenyang dan berpuas hati sehingga makan tengah hari, atau anda akan mencari snek yang kurang berkhasiat bagi mengenyangkan perut anda sebelum makan tengah hari. Makan sarapan pagi dengan kandungan protein yang tinggi boleh membantu mengurangkan keinginan (
craving
) dan membantu mengurangkan berat badan.

Dalam satu kajian yang dijalankan terhadap seramai 20 orang gadis remaja, makan sarapan pagi yang tinggi dengan protein telah mengurangkan keinginan (
craving
) pasca makan dengan lebih berkesan berbanding daripada sarapan dengan kandungan protein pada tahap yang normal. Satu lagi kajian telah menunjukkan bahawa makan sarapan pagi dengan kandungan protein yang tinggi telah dikaitkan dengan kurangnya penambahan lemak dan mengurangkan pengambilan harian dan kelaparan, berbanding sarapan pagi dengan tahap protein yang biasa.

Protein juga boleh membantu penurunan berat badan dengan menurunkan kadar
ghrelin
, yang merupakan “hormon lapar’ yang bertanggungjawab dalam meningkatkan selera makan. Satu kajian yang dijalankan terhadap 15 orang lelaki mendapati bahawa sarapan pagi dengan protein yang tinggi boleh menekan rembesan
ghrelin
 dengan lebih berkesan berbanding daripada sarapan dengan kandungan karbohidrat yang tinggi. Anda boleh mempertimbangkan sumber protein seperti telur, yogurt rendah lemak, keju cottage, kekacang dan biji chia. Tips kurus ini menggalakkan anda untuk tidak meninggalkan makan pagi anda tanpa sebab yang menghalang.

Tips kurus 2: minum banyak air

Memulakan pagi anda dengan satu atau dua gelas air adalah salah satu cara yang paling mudah untuk meningkatkan penurunan berat badan. Air boleh membantu meningkatkan penggunaan tenaga anda atau jumlah
kalori
 yang dibakar oleh tubuh badan anda untuk sekurang-kurangnya selama 60 minit. Dalam satu kajian, meminum sebanyak 500 ml air menyebabkan peningkatan kadar metabolik secara puratanya sebanyak 30%. Satu lagi kajian turut mendapati bahawa wanita yang berlebihan berat badan yang meningkatkan pengambilan air mereka kepada lebih daripada satu liter sehari, akan mengalami kehilangan tambahan sebanyak 2 kg dalam setahun, tanpa membuat sebarang perubahan lain dalam
diet
 atau rutin senaman mereka.

Tambahan lagi, meminum air boleh mengurangkan selera makan dan pengambilan makanan dalam kalangan sesetengah individu. Satu kajian yang dijalankan terhadap 24 orang dewasa yang lebih tua telah menunjukkan bahawa meminum 500 ml air boleh mengurangkan jumlah kalori yang diambil semasa sarapan sebanyak 13%. Selain itu, kebanyakan kajian mengenai hal ini telah menunjukkan bahawa meminum sebanyak 1 – 2 liter air sehari boleh membantu penurunan berat badan. Oleh itu, mulakan pagi anda dengan meminum air dan kekal hidrat sepanjang hari adalah satu daripada tips kurus yang berkesan untuk menurunkan berat badan tanpa usaha yang berlebihan.

Tips kurus 3: ambil protein, lemak dan sayur-sayuran

Setiap hidangan anda perlulah mengandungi sumber protein, sumber lemak dan sayur-sayuran yang rendah karbohidrat. Rancangan pengambilan makanan anda dengan kaedah ini secara automatik akan membawa pengambilan karbohidrat anda ke dalam julat yang disyorkan iaitu sebanyak 20 – 50 gram sehari.

Sumber Protein

Daging: Daging lembu, ayam, kambing dan lain-lain

Ikan dan Makanan Laut: Salmon, kod, tuna, sardin dan udang

Telur: Telur dengan kuning telur adalah yang terbaik berbanding hanya putih telur

Kepentingan untuk memakan makanan yang kaya dengan sumber protein tidak boleh diremehkan. Makanan yang tinggi dengan kandungan protein telah terbukti dalam meningkatkan metabolisme sebanyak 80 hingga 100 kalori setiap hari. Diet tinggi protein juga dapat mengurangkan keinginan (
craving
) dan pemikiran obsesif tentang makanan sebanyak 60%, mengurangkan keinginan terhadap pengambilan snek tengah malam kepada setengah dan membuatkan anda kenyang sehingga anda secara automatik dengan hanya mengambil sebanyak 441 kalori lebih rendah setiap hari.

Sayur-sayuran rendah karbohidrat

Brokoli

Bunga kubis

Bayam

Tomato

Kale

Pucuk Brussels

Kubis

Sawi

Salad

Timun

Jangan risau untuk memenuhkan pinggan anda dengan sayur-sayuran rendah karbohidrat ini. Anda boleh mengambilnya dengan banyak tanpa perlu lebih daripada 20 – 50 karbohidrat bersih setiap hari. Makanan yang kebanyakannya berasaskan pada daging dan sayur-sayuran mengandungi kesemua kandungan serat, vitamin dan mineral yang anda perlukan untuk anda kekal sihat.

Sumber lemak

Minyak zaitun

Minyak kelapa

Minyak avokado

Mentega

Yogurt rendah lemak

Pengambilan lemak juga perlu memandangkan tubuh badan anda memerlukan lemak untuk penyediaan tenaga, menyerap vitamin, dan melindungi kesihatan jantung dan otak anda. Lemak “baik’ seperti lemak tidak tepu dan omega-3 mempunyai kesan yang berlainan tidak seperti lemak tepu. Lemak yang sihat memainkan peranan yang besar dalam membantu anda menguruskan mood anda, mengekalkan kesihatan mental anda, melawan keletihan, dan juga mengawal berat badan anda. Tips kurus bukan sahaja melibatkan aktiviti fizikal semata-mata, ia juga melibatkan pengambilan makanan secara seimbang dan tidak berlebihan.

Tips kurus 4: bawa bekal untuk makan tengah hari anda

Rancangan untuk membawa bekal boleh dilakukan dengan lebih awal agar anda boleh memilih pilihan makanan yang lebih sihat sekali gus mengurangkan berat badan anda. Satu kajian yang melibatkan seramai 40,554 individu mendapati bahawa perancangan makan atau bekal dikaitkan dengan kualiti diet yang lebih baik, lebih banyak jenis diet dan risiko yang lebih rendah untuk mendapat obesiti.

Kajian lain pula mendapati bahawa makan makanan yang dimasak di rumah dengan lebih kerap dikaitkan dengan peningkatan kualiti diet dan penurunan risiko lemak badan yang berlebihan. Mereka yang memakan makanan yang dimasak di rumah sekurang-kurangnya lima kali seminggu memiliki sebanyak 28% lebih kecil kemungkinan untuk mempunyai berat badan yang berlebihan berbanding mereka yang hanya memakan makanan yang dimasak di rumah sebanyak tiga kali atau kurang setiap minggu. Anda boleh mencuba meluangkan masa selama beberapa jam dalam seminggu untuk merancang dan menyediakan makanan bekalan anda untuk tempoh seminggu. Tips kurus ini semakin diterima pakai diamalkan oleh pekerja-pekerja pada masa kini.

Tips kurus 5: ukur berat badan anda

Kaedah ini kelihatan seperti sedikit pelik memandangkan ia seperti tidak berkaitan antara satu sama lain dengan langkah dan kaedah penurunan berat badan. Walau bagaimanapun, kajian telah menunjukkan bahawa pengukuran berat badan setiap hari boleh dikaitkan dengan pertambahan kehilangan berat badan dan peningkatan kawalan pengambilan makanan secara berlebihan. Mengukur berat badan anda sendiri setiap pagi boleh menjadi kaedah yang berkesan untuk meningkatkan motivasi dan meningkatkan kawalan diri. Beberapa kajian lain juga telah mengaitkan hubungan antara pengukuran berat badan setiap hari dengan kadar penurunan berat badan yang lebih besar. Sebagai contoh, satu kajian yang dijalankan terhadap seramai 47 orang mendapati bahawa mereka yang mengukur berat badan setiap hari kehilangan kira-kira 6 kg dalam tempoh lebih daripada enam bulan berbanding mereka yang kurang mengukur berat badannya sendiri.

Satu lagi kajian melaporkan bahawa individu dewasa yang mengukur berat badan setiap hari kehilangan sebanyak 4.4 kg secara puratanya dalam tempoh lebih dua tahun, manakala bagi individu yang mengukur berat badan mereka sekali dalam tempoh sebulan mengalami pertambahan berat badan sebanyak 2.1 kg.

Mengukur berat badan anda setiap pagi juga boleh membantu menggalakkan tabiat dan tingkah laku yang sihat yang boleh menggalakkan penurunan berat badan. Dalam satu kajian lain, kekerapan mengukur berat badan sendiri telah dikaitkan dengan pengekangan yang semakin baik. Tambahan lagi, mereka yang berhenti mengukur berat badan mereka sendiri melaporkan kemungkinan peningkatan pengambilan kalori dan disiplin diri yang menurun.

Untuk hasil yang terbaik, ukur berat badan anda apabila anda bangun daripada tidur. Lakukannya sekali lagi selepas anda mandi dan sebelum anda makan atau minum. Di samping itu, ingatlah bahawa berat badan anda mungkin berubah setiap hari dan boleh dipengaruhi oleh pelbagai faktor. Tumpukan pada gambaran besar dan lihat kepada trend penurunan berat badan secara keseluruhan. Jangan lihat kepada perubahan harian yang sangat kecil. Tips kurus ini kelihatan tidak melibatkan perubahan fizikal pada peringkat awal kerana ia lebih menjurus kepada motivasi dan keinginan dalaman untuk kurus sebagai pencetus.

Tips kurus 6: dedahkan diri anda kepada cahaya matahari

Tips kurus ini agak jarang diperkatakan. Membuka langsir dan membenarkan cahaya matahari masuk kedalam rumah atau menghabiskan beberapa minit di luar rumah setiap pagi boleh membantu memulakan penurunan berat badan anda. Satu kajian mendapati bahawa pendedahan kepada cahaya matahari walaupun sedikit pada waktu-waktu tertentu mempunyai kesan terhadap berat badan.

Pendedahan kepada cahaya matahari juga merupakan cara terbaik untuk memenuhi keperluan vitamin D anda. Sesetengah kajian mendapati bahawa memenuhi keperluan vitamin D anda boleh membantu penurunan berat badan dan juga mencegah kenaikan berat badan.

Dalam satu kajian, seramai 218 orang wanita yang berlebihan berat badan dan obes telah mengambil sama ada suplemen vitamin D atau plasebo selama satu tahun. Pada akhir kajian, mereka yang memenuhi keperluan vitamin D mereka telah kehilangan secara purata sebanyak 3.2 kg lebih daripada mereka yang kekurangan vitamin D. Satu lagi kajian lain telah memantau seramai 4,659 wanita yang lebih berusia selama empat tahun dan mendapati bahawa tahap vitamin D lebih tinggi dikaitkan dengan kurangnya peningkatan berat badan.

Jumlah pendedahan cahaya matahari yang anda perlukan boleh berbeza-beza berdasarkan jenis kulit anda, musim dan lokasi anda. Walau bagaimanapun, membiarkan kulit anda terdedah dengan sedikit cahaya matahari atau duduk di luar rumah selama 10 – 15 minit setiap pagi mungkin mempunyai kesan yang baik terhadap penurunan berat badan anda. Betapa mudahnya untuk melaksanakan tips kurus seperti ini.

Tips kurus 7: lakukan senaman

Melibatkan diri anda dengan melakukan beberapa aktiviti fizikal pada waktu pagi dapat membantu meningkatkan penurunan berat badan. Satu kajian yang dijalankan terhadap 50 wanita yang berlebihan berat badan telah mengukur kesan senaman aerobik pada waktu yang berbeza pada hari tersebut. Walaupun tidak banyak perbezaan yang dicatatkan dalam keinginan (
craving
) terhadap makanan tertentu antara mereka yang bersenam pada waktu pagi dan waktu petang, bersenam di waktu pagi dikaitkan dengan tahap kekenyangan yang lebih tinggi.

Bersenam pada waktu pagi juga boleh membantu mengekalkan paras gula dalam darah sepanjang hari. Gula darah yang rendah boleh menyebabkan banyak simptom yang negatif, termasuk kelaparan yang melampau. Satu kajian yang dijalankan terhadap 35 individu yang mempunyai diabetes jenis 1 menunjukkan bahawa bersenam pada waktu pagi dikaitkan dengan kawalan gula darah yang lebih baik. Walau bagaimanapun, kajian ini memberi tumpuan kepada populasi yang sangat spesifik dan menunjukkan perkaitan, dan bukannya penyebab. Lebih banyak kajian diperlukan mengenai kesan senaman pada waktu pagi dalam kalangan penduduk awam.

Tips kurus 8: tidur dengan lebih lama

Tidur lebih awal atau dapatkan waktu tidur tambahan boleh membantu meningkatkan penurunan berat badan. Beberapa kajian mendapati bahawa kekurangan waktu tidur mungkin dikaitkan dengan peningkatan selera makan. Satu kajian mendapati bahawa kekurangan tidur meningkatkan kelaparan dan keinginan (
craving
) terhadap makanan, terutama untuk makanan dengan kandungan karbohidrat dan kalori yang tinggi.

Kekurangan tidur juga dikaitkan dengan peningkatan pengambilan kalori. Dalam satu kajian, seramai 12 orang peserta secara puratanya telah mengambil sebanyak 559 kalori lebih banyak selepas tidur dalam tempoh hanya empat jam, berbanding ketika mereka tidur selama lapan jam penuh. Menetapkan jadual tidur yang sihat adalah salah satu komponen penting dalam penurunan berat badan, bersama-sama dengan pengambilan sumber makanan yang baik selain melakukan senaman. Untuk memaksimumkan hasil yang diinginkan sebagai tips kurus, sasarkan untuk tidur sekurang-kurangnya lapan jam setiap malam.

Tips kurus 9: gunakan perkhidmatan pengangkutan awam

Memandu kereta mungkin salah satu cara yang paling selesa dan sesuai jika anda ingin ke tempat kerja. Walau bagaimanapun, ia mungkin tidak terlalu baik untuk pinggang anda. Penyelidikan menunjukkan bahawa aktiviti berjalan, berbasikal atau menggunakan pengangkutan awam berkaitan dengan berat badan yang lebih rendah dan mengurangkan risiko kenaikan berat badan.

Satu kajian telah memantau seramai 822 individu dalam tempoh empat tahun dan mendapati bahawa mereka yang bergerak dengan menggunakan kereta cenderung untuk mendapatkan lebih banyak berat badan berbanding daripada mereka yang tidak menggunakan kereta. Selain itu, terdapat satu kajian yang melibatkan seramai 15,777 individu telah menunjukkan bahawa dengan menggunakan pengangkutan awam atau cara pengangkutan yang aktif, seperti berjalan atau berbasikal, dikaitkan dengan indeks jisim badan dan peratusan lemak badan yang jauh lebih rendah, berbanding menggunakan pengangkutan persendirian. Anda boleh menggilirkan penggunaan kereta dengan pengangkutan awam beberapa kali dalam seminggu kerana ia sedikit sebanyak boleh membantu anda menurunkan berat badan. Tips kurus ini sangat membantu anda kerana ia melibatkan banyak aktiviti fizikal.

Tips kurus 10: mula menjejaki setiap pengambilan makanan anda

Menyediakan diari pemakanan untuk menjejaki setiap makanan yang anda ambil boleh menjadi cara yang berkesan untuk membantu meningkatkan penurunan berat badan dan menjadikan diri anda lebih berdisiplin. Satu kajian telah mengesan aktiviti penurunan berat badan dalam kalangan 123 individu selama satu tahun dan mendapati bahawa, dengan melengkapkan diari pemakanan telah dikaitkan dengan jumlah penurunan berat badan yang lebih besar.

Satu lagi kajian lain juga telah menunjukkan bahawa peserta yang kerap menggunakan sistem penjejakan untuk mengawal pemakanan dan senaman mereka, kehilangan lebih berat badan berbanding daripada mereka yang kurang kerap menggunakan sistem penjejakan tersebut. Selain itu, kajian yang dijalankan terhadap 220 wanita yang obes mendapati bahawa penggunaan alat penjejakan secara kerap dan konsisten membantu meningkatkan pengurusan berat badan jangka panjang. Anda boleh mencuba untuk menggunakan aplikasi tersebut atau catatan diari untuk merekodkan apa yang telah anda makan dan minum, bermula dengan hidangan pertama anda pada hari tersebut.

Kesimpulannya, anda perlu kekal untuk makan makanan harian anda selagi ia tidak melibatkan sumber makanan yang tidak sihat dan tidak makan secara berlebihan. Anda tidak perlu berlapar semata-mata untuk kurus kerana anda boleh mengikuti kaedah-kaedah lain yang jauh lebih berkesan sebagai tips kurus anda.


COVID-19 Makin Menggila Di Malaysia, Ini 5 Perkara Penting Perlu Tahu Mengenai VARIAN DELTA!

Alpha, Beta dan Gamma – Semua ini merupakan contoh varian COVID-19 yang mungkin kita pernah dengar. Varian Alpha misalnya pertama kali dikesan di England pada September 2020. Varian Beta dan Gamma pula dikesan di Afrika Selatan dan Brazil. Terbaru, muncul pula varian baharu iaitu varian Delta yang bermula di negara India.

Tetapi,
apakah maksud varian COVID-19
 dan mengapa ia begitu berbahaya? Untuk pengetahuan anda, virus sentiasa mengalami perubahan melalui mutasi.

Disebabkan proses inilah, varian baharu akan muncul dan ada juga yang akan menghilang.

Walau bagaimanapun, mutasi COVID-19 mempunyai bahayanya yang tersendiri.

Melalui proses mutasi, varian COVID-19 akan melalui perubahan yang membolehkan ia merebak dengan lebih pantas atau menjadi rintang terhadap vaksin.

Namun, tidak ada varian COVID-19 yang lebih membimbangkan berbanding varian Delta. Kini, varian ini telah merebak hampir ke 100 buah negara yang berbeza dan menyebabkan peningkatan kes COVID-19 dan kemasukan ke hospital.

Malah, varian ini juga telah menjadi varian yang dominan di United Kingdom dan Amerika Syarikat. Namun, apakah perbezaan varian Delta dengan varian-varian lain?

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

1. Varian Delta lebih mudah merebak berbanding varian lain

Varian Delta atau turut dikenali dengan nama
B.1.617.2
 merupakan mutasi COVID-19 yang pertama kali dikesan di India.

Dengan nama julukan ‘
the fastest and the fittest
’, CDC telah bertindak melabelkan Delta sebagai
variant of concern
 (VOC) pada pertengahan Jun lalu.

Varian Delta mempunyai beberapa ciri yang membuatkannya berbeza daripada virus COVID-19 yang lain iaitu:

Mempunyai kadar kebolehjangkitan yang lebih tinggi.

Mampu ‘melekat’ lebih kuat pada saraf sel paru-paru.

Mampu mengurangkan respons antibodi monoklonal.

Selain itu, varian Delta juga dapat merebak dengan lebih mudah di dalam kawasan tertutup seperti rumah dan pejabat.

Malah, menurut data daripada
Public Health England
, pesakit yang dijangkiti varian ini 1.8 kali ganda lebih berisiko untuk dihospitalkan berbanding mereka yang dijangkiti varian Alpha.

Bukan itu sahaja, menurut
Yale Medicine
, virus COVID-19 asal boleh menjangkiti 2.5 orang lain (dengan syarat tidak ada sesiapa yang divaksin atau memakai pelitup muka).

Namun, varian Delta boleh merebak dan menjangkiti 3.5 hingga 4 orang lain – Hampir 2 kali ganda lebih banyak berbanding virus asal!

2. Tidak mahu mengambil vaksin? Anda lebih berisiko!

Varian Delta amat berbahaya terhadap individu yang
belum mengambil vaksin atau masih belum melengkapkan vaksinasi.

Bukan itu sahaja, varian ini juga didapati
lebih berbahaya terhadap kanak-kanak dan golongan remaja.

Malah, mereka juga 2.5 kali ganda lebih berisiko untuk mendapat jangkitan COVID-19 dengan varian ini.

Mereka yang dijangkiti varian Delta juga menunjukkan beberapa simptom yang berbeza. Antaranya ialah:

Sakit perut.

Muntah-muntah.

Loya.

Hilang pendengaran.

Sakit sendi.

Hilang selera makan.

Tanda di atas juga sedikit berbeza berbanding
simptom COVID-19 sebelum ini.

3.

Varian Delta boleh menyebabkan jangkitan besar-besaran

Disebabkan kadar kebolehjangkitannya yang tinggi, tidak mustahil varial Delta boleh tersebar dengan pantas.

Manakan tidak, menurut sebuah kajian yang dimuatkan di dalam jurnal
 medRxiv
, individu yang dijangkiti dengan varian Delta mempunyai 1,000 kali ganda lebih banyak virus di dalam saluran pernafasan mereka berbanding pesakit yang dijangkiti dengan virus COVID-19 biasa.

Tambah lagi, selepas seseorang dijangkiti varian Delta, mereka boleh
menjadi penyebar virus dengan lebih pantas.

Individu yang dijangkiti varian ini hanya perlukan 4 hari, 2 hari lebih pendek daripada kebiasaan untuk menjangkiti orang lain.

4.

Bukan itu sahaja, ada juga varian Delta Plus!

Varian Delta Plus merupakan satu lagi kerisauan pakar. Varian yang ditemui di Amerika Syarikat dan United Kingdom ini mempunyai satu lagi tambahan mutasi yang unik.

Mutasi ini yang turut dikenali sebagai K417N, mempengaruhi protein pepaku yang berada pada permukaan virus.

Protein pepaku ini membantu virus untuk masuk ke dalam badan manusia dengan lebih mudah serta boleh menurunkan keberkesanan vaksin!

5.

Vaksinasi merupakan perlindungan terbaik terhadap Delta

Cara yang terbaik untuk mendapatkan perlindungan daripada varian Delta adalah
dengan mengambil vaksinasi.

Jika anda mendapat vaksin 2 dos seperti AstraZeneca, Pfizer-BioNTech dan Sinovac, anda perlulah mendapatkan kedua-dua vaksin dan tunggu 2 minggu selepas vaksinasi untuk keberkesanan maksimum.

Menurut WHO, vaksin yang sudah diuji adalah berkesan dan dapat melindungi individu daripada sebarang varian COVID-19.

Malah,
vaksin Pfizer-BioNTech
 juga dapat memberikan perlindungan sebanyak 88% terhadap varian Delta selepas vaksinasi penuh.

Dalam masa yang sama, kita masih perlu melakukan penjarakan sosial,
sentiasa membasuh tangan
 dan memakai pelitup muka di tempat awam.

Walaupun kita telah divaksin, masih ada individu lain yang belum melengkapkan vaksinasi mereka. Malah, a
da juga yang tidak boleh mengambil vaksin atas sebab-sebab tertentu.

Oleh sebab itu, pastikan anda menjaga diri dan amalkan penjagaan kebersihan diri.

Elakkan berada di tempat awam dan pastikan anda berada di dalam bangunan yang mempunyai pengudaraan yang baik.

Baca juga:

19 Perkara WAJIB Tahu Sebelum, Semasa & Selepas Dapat Vaksin COVID-19

Pernah Dijangkiti COVID-19 Tak Bermaksud Badan Sudah Kebal, Anda Masih Perlu VAKSIN!

Lindungi diri anda daripada COVID-19

Pada waktu ini, COVID-19 masih lagi berada di negara kita. Malah, kes yang telah mencecah 5 angka sehari juga membuktikan bahawa negara kita sedang tenat dilanda wabak ini.

Oleh sebab itu, kita haruslah bertindak melindungi diri daripada jangkitan virus ini:

Hanya keluar rumah ketika perlu.

Keluar hanya untuk mendapatkan barang asas.

Terus amalkan norma baharu.

Jangan tunda vaksinasi.

Pakai dua pelitup muka (
double-masking
).

Galakkan orang lain untuk amalkan norma baharu.

#HelloHealthGroup, #HelloDoktor, #HelloHealthCoronaVirus


Glaukoma Boleh Sebabkan Buta! Ini Simptom, Risiko & Rawatannya

Apa itu penyakit Glaukoma?

Glaukoma adalah keadaan mata yang terjadi apabila saraf optik telah rosak, yang boleh sebabkan
kehilangan penglihatan dan buta
. Ini selalunya terjadi berpunca daripada tekanan tinggi pada mata.

Untuk mendapatkan lebih banyak info tentang Kesihatan Mata, sila dapatkannya
di sini.

Definisi

Saraf optik adalah ikatan gentian saraf yang menghubungkan retina ke otak.

Apabila saraf optik telah rosak, isyarat akan memberitahu otak bahawa apa yang sedang anda lihat telah diganggu, secara perlahan-lahan membawa kepada kehilangan penglihatan.

Umumnya, terdapat
beberapa jenis glaukoma
, termasuklah glaukoma sudut terbuka, glaukoma sudut tertutup, glaukoma tekanan biasa, glaukoma pigmentari, glaukoma kongenital dan glaukoma sekunder.

Jenis yang paling biasa adalah glaukoma sudut terbuka.

Apakah kebarangkalian glaukoma?

Penyakit glaukoma adalah keadaan mata biasa dan boleh menyebabkan buta. Ia berlaku pada semua peringkat usia, namun kerap terjadi kepada individu berumur 60 tahun ke atas.

Anda boleh mengurangkan risiko dengan menguruskan faktor-faktornya. Sila hubungi doktor anda untuk maklumat lanjut.

Tanda dan simptom

Apakah keadaan mata kesan glaukoma?

Simptom bergantung kepada jenis glaukoma yang dialami, seperti:

Glaukoma sudut terbuka: Jika gejala-gejala mula muncul, anda mungkin ada bintik hitam buta di sebelah mata atau penglihatan pusat

Glaukoma sudut tertutup: Termasuk sakit kepala yang teruk, loya dan muntah-muntah, penglihatan kabur, lingkaran cahaya muncul di sekeliling lampu dan merah mata

Glaukoma kongenital: Ini berlaku pada bayi ketika lahir. Anda mungkin menyedari tanda-tanda pada tahun pertama selepas bayi dilahirkan. Jadi, amat penting untuk ibu bapa kerap berjumpa dengan pakar pediatrik

Glaukoma sekunder: Glaukoma jenis ini berpunca daripada penyakit yang didasari. Tanda dan gejala mungkin sama seperti di atas

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan mengenai apa jua gejala, sila berunding dengan doktor anda.

Bila saya harus berjumpa doktor?

Anda perlu melakukan pemeriksaan doktor jika wujud tanda atau gejala bagi penyakit glaukoma. Jika tidak dirawat, ia akan membawa kepada kehilangan penglihatan dan buta.

Bagi mereka yang berumur 40 tahun ke atas disarankan untuk mendapatkan
pemeriksaan mata
 untuk menilai apa jua tanda bagi glaukoma.

Sebaik-baiknya, berbincanglah dengan doktor anda untuk mengetahui apakah yang terbaik bagi keadaan anda.

Punca

Punca utama bagi glaukoma adalah kerosakan pada saraf optik. Pada kebanyakan kes, saraf optik boleh dirosakkan oleh tekanan yang tinggi pada mata.Tekanan mata yang tinggi mungkin disebabkan oleh pembentukan cecair di mata. Biasanya, cecair mengalir melalui pangkal mata yang dikenali sebagai
 trabecular meshwork.

Pembentukan cecair boleh terjadi apabila terlalu banyak pengeluaran atau apabila cecair tidak boleh mengalir dengan betul.

Punca bergantung kepada jenis glaukoma. Berikut adalah beberapa punca yang berbeza:

Glaukoma sudut terbuka: Sudut saliran dibentuk oleh kornea dan iris telah terbuka. Punca ini akibat daripada penyumbatan separa pada
trabecular meshwork.
 Ini menyebabkan pembentukan cecair dan meningkatkan tekanan mata. Ia berlaku secara perlahan-lahan

Glaukoma sudut tertutup: Penyumbatan disebabkan oleh sudut saluran telah ditutup atau iris menonjol dan menyekat saluran cecair. Ini berlaku perlahan-lahan tetapi boleh terjadi secara tiba-tiba

Glaukoma tekanan biasa: Tekanan mata bukanlah penyebabnya. Saraf optik biasanya rosak disebabkan oleh bekalan darah tidak cukup atau hipersensitiviti. Punca sebenar masih tidak diketahui.
Bekalan darah
 tidak cukup mungkin disebabkan oleh pembentukan penyimpanan lemak, juga dikenali sebagai aterosklerosis

Glaukoma sekunder: Keadaan mata ini disebabkan oleh keadaan kesihatan lain atau pengambilan dadah. Ia mungkin melibatkan diabetes yang tidak dikawal atau
tekanan darah tinggi
. Sebahagian ubat boleh menyebabkan glaukoma seperti kortikosteroid

Glaukoma kongenital: Disebabkan kecacatan kelahiran ketika dilahirkan. Keadaan mata ini boleh mengganggu saliran dan membuatkan saraf optik menjadi lebih sensitif

Glaukoma pigmentari: Ini berlaku apabila butiran pigmen daripada pembentukan iris dan menyekat saliran pada
trabecular meshwork

Faktor risiko

Beberapa faktor risiko mendapat penyakit glaukoma:

Umur lebih 60 tahun

Alami tekanan mata dalaman tinggi (tekanan intraokular)

Mempunyai sejarah keluarga

Mengambil ubat-ubat yang boleh menyebabkan glaukoma seperti
titisan mata
 kortikosteroid

Penyakit lain seperti diabetes,
masalah jantung
, hipertensi dan
penyakit sel sabit

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Untuk mendapatkan diagnosis yang betul, ujian berikut boleh dilakukan seperti:

Tonometri, ujian untuk mengukur tekanan pada mata (tekanan intraokular)

Ujian lapangan visual yang memeriksa kawasan kehilangan penglihatan

Menguji kerosakan saraf optik

Pachymetry, ujian untuk mengukur ketebalan
kornea

Memeriksa sudut saliran (gonioskopi)

Perubahan gaya hidup & pencegahan

Apakah perubahan gaya hidup dan rawatan sampingan yang boleh saya ambil untuk menangani glaukoma?

Pilihan rawatan yang ada termasuklah:

Titisan mata: Ubat-ubat ini termasuk prostaglandin (latanoprost, bimatoprost), beta blocker (timolol, betaxolol), alpha adrenergik agonis (apraclonidine, brimonidine), perencat karbohidrat karbonat (dorzolamide, brinzolamide) dan agen miotik (pilocarpine). Ubat-ubatan ini terutamanya berfungsi dengan mengurangkan tekanan pada mata

Ubat oral: Doktor anda akan menetapkan ubat oral untuk diambil bersama titisan mata anda. Ini termasuk acetazolamide, perencat anhydrase karbonat oral

Trabekuloplasti laser: Ini adalah prosedur yang membantu cecair mengalir dengan lebih mudah. Ia dilakukan di klinik mata atau pejabat doktor dengan sinaran cahaya yang tinggi. Laser akan mensasarkan kerangka trabekular dan membantu membuka saliran

Trabeculektomi: Rawatan pembedahan ini biasanya dicadangkan apabila semua pilihan lain telah gagal. Semasa pembedahan, doktor akan membuat bukaan baru untuk meningkatkan saliran cecair. Ini biasanya dilakukan di bilik operasi di hospital. Biasanya pembedahan dilakukan untuk satu mata pada satu-satu masa. Untuk beroperasi pada mata kedua, anda biasanya perlu menunggu sekurang-kurangnya 4 hingga 6 minggu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Resdung Buat Muka Anda Berjerawat? Ini 4 Kesan Lain Akibat Alahan Rinitis!

Alahan rinitis boleh menyebabkan ketidakselesaan bagi sesetengah individu. Namun bagaimana pula kesan resdung pada muka? Penjelasannya ada dalam perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini
.

Apa itu alahan rinitis?

Allergic rhinitis
 atau lebih dikenali dengan sebutan resdung, berlaku apabila sistem imun bertindak secara berlebihan terhadap zarah dalam udara yang disedut – yang menyebabkan alahan. Kesannya ia mengakibatkan wujud gejala seperti bersin dan
hidung berair
.

Zarah tersebut dipanggil sebagai alergen – bermaksud ia boleh menyebabkan reaksi alahan.

Memahami simptom resdung

Sebelum kita mengetahui apakah mungkin kesan resdung pada muka, ini antara simptom yang boleh terjadi:

Bersin berulang kali, terutamanya selepas bangun pada waktu pagi

Mengalami hidung berair dan berhingus – cecair ini biasanya jernih dan nipis. Namun boleh menjadi pekat dan berwarna kelabu kekuningan jika mendapat jangkitan hidung

Mata berair dan gatal

Telinga, hidung dan tekak gatal

Alergen punca alahan

Selain daripada debunga pokok, rumput dan rumpai yang menjadi antara punca rinitis terjadi, hama habuk, bulu haiwan, lipas dan kulapuk turut boleh disalahkan.

Alahan ritinis juga boleh disebabkan oleh perkara di tempat kerja anda seperti habuk kayu, bahan kimia atau haiwan makmal.

Jika alahan itu adalah kepada hama habuk dan alergen dalaman, berkemungkinan anda mengalami gejala sepanjang masa.

Kesan resdung pada muka

Seperti asma dan ekzema atau
dermatitis atopik
,
 alahan rinitis juga termasuk dalam keadaan yang menyebabkan gejala 3 serangkai – mata bengkak, bersin dan hidung berair.

Namun adakah alahan ini boleh menyebabkan kemunculan
jerawat di wajah
 anda?

Hakikatnya, terdapat kemungkinan masalah jerawat yang terjadi tidak berkaitan dengan gejala alahan ini. Tiada hubungan langsung yang diketahui untuk mengaitkan alahan ini dengan kecenderungan untuk mengalami muka berjerawat.

Walau bagaimanapun, sekiranya anda menggosok mata atau membuang hingus terlalu kuat atau kerap, masalah jerawat atau kulit yang merengsa boleh terjadi.

Biasanya
masalah kulit
 ini bersifat sementara dan berkaitan dengan aktiviti penggunaan tisu oleh penghidap alahan.

Jadi, cara terbaik untuk menghindari kesan alahan rinitis pada muka adalah dengan mengelakkan menggosok kawasan mata atau hidung terlalu kerap.

Nak elakkan kesan resdung pada muka? Cuba rawatan ini

Beberapa ubat boleh memperbaiki gejala yang dialami. Namun sebaiknya berundinglah dengan doktor sebelum mengambil sebarang ubat – ini terutamanya jika anda hamil atau mempunyai masalah kesihatan lain.

Antihistamin

Ubat antihistamin boleh didapati dengan preskripsi atau dibeli di farmasi. Ia berfungsi dengan menyekat histamin yang dikeluarkan oleh badan anda semasa tindak balas alahan.

Antihistamin boleh didapati dalam bentuk pil, cecair, titisan mata, semburan hidung dan penyedut, seperti:

Loratadine

Cetirizine

Fexofenadine

Levocetirizine

Antihistamin boleh menyebabkan
rasa mengantuk
, jadi elakkan pengambilannya jika anda perlu memandu.

Dekongestan melegakan alahan rinitis

Ubatan ini melegakan
hidung tersumbat
 dan sinus. Anda boleh mengambil dekongestan melalui mulut (dalam bentuk pil atau cecair) atau gunakan semburan hidung.

Antara kesan sampingan dekongestan adalah ia meningkatkan tekanan darah dan
menyebabkan sakit kepala,
 sukar tidur dan mudah marah.

Semburan hidung kortikosteroid, bantu atasi kesan resdung pada muka

Semburan dan penyedut ini mengurangkan keradangan dan melegakan gejala resdung. Namun kesan sampingannya termasuklah sakit kepala, kerengsaan hidung,
hidung berdarah
 dan batuk.

Perencat leukotriena

Semasa tindak balas alahan, badan mengeluarkan leukotriene, histamin dan bahan kimia lain yang menyebabkan keradangan dan gejala resdung.

Perencat leukotrien boleh didapati dengan preskripsi sahaja yang bertujuan menyekat penghasilan leukotriena.

Sesetengah individu yang mengambilnya mengalami
perubahan dalam mood
, mimpi yang jelas (
vivid dreams
), pergerakan otot yang tidak dikawal dan
ruam kulit
.

Imunoterapi

Rawatan ini berfungsi membantu badan belajar untuk bertolak ansur dengan alergen. Doktor akan memberikan satu siri suntikan (suntikan alahan) dengan sejumlah kecil alergen. Jumlah alergen akan ditingkatkan setiap kali sesi suntikan.

Lama-kelamaan, sistem imun anda membina imuniti terhadap alergen dan berhenti melancarkan tindak balas terhadapnya.

Doktor juga mungkin mengesyorkan imunoterapi dalam bentuk pil yang perlu diletakkan di
bawah lidah.

Baca juga:

Langkah pencegahan elak kesan resdung pada muka

Tiada cara untuk mencegah resdung, tetapi perubahan gaya hidup boleh membantu anda menguruskan alahan. Anda boleh mengurangkan simptom dengan menghindari perengsa sebaik mungkin.

Untuk mengurangkan gejala, lakukan perkara berikut:

Elakkan menyentuh muka dan menggosok mata atau hidung

Pakai
sarung bantal
, tilam dengan menggunakan sarung antidebu hama

Jauhkan
haiwan peliharaan
 dari sofa dan katil, dan tutup semua pintu bilik agar mereka tidak masuk ke dalamnya

Gunakan penapis dalam pembersih vakum dan
pendingin hawa
 untuk mengurangkan jumlah alergen dalam udara

Basuh tangan
 dengan kerap, terutamanya selepas bermain dengan haiwan peliharaan

Kesan resdung pada muka boleh membuat anda berasa sengsara, tetapi ia tidak menyebabkan masalah kesihatan yang serius.

Jika terdapat sebarang kebimbangan atau pertanyaan, berundinglah dengan doktor untuk mendapatkan lebih kepastian.


Zakar Memang TIADA Tulang, Tapi Kes Lelaki Berumur 63 Tahun Ini Tunjuk Sebaliknya!

Seperti mana yang kebanyakan kita semua mungkin sudah sedia maklum, zakar lelaki memang tidak mempunyai sebarang tulang di dalamnya. Tetapi masalah zakar ini sememangnya wujud! Ada lelaki yang mempunya tulang zakar!

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Anatomi zakar lelaki

Sebelum pergi lebih lanjut kepada berita yang mengejutkan ini, adalah wajar untuk kita berkenalan dengan alat kemaluan lelaki ini terlebih dahulu.

Untuk pengetahuan anda, zakar adalah organ seks buat lelaki yang mempunyai dua fungsi utama iaitu untuk pembiakan dan perkumuhan.

Ia dikategorikan kepada beberapa bahagian iaitu:

Glans (kepala)

Buat lelaki yang sudah bersunat
, bahagian kulup akan dibuang dan mukosa pada gla

ns ini akan berubah kepada kulit kering.

Buat lelaki yang tidak bersunat
, bahagian kulup masih lagi ada dan tersimpan di dalam mukosa lembab berwarna merah jambu.

Corpus cavernosum

Ia merupakan dua kolum tisu yang terletak di bahagian tepi zakar dan berfungsi menyebabkan ereksi apabila darah masuk memenuhinya.

Corpus spongiosum

Ia merupakan satu kolum tisu lembut seakan span yang terletak di bahagian depan zakar dan berfungsi mengeluarkan air kencing.

Kalian juga perlu tahu bahawa alat sulit lelaki ini mempunyai 2 keadaan yang berbeza iaitu
sebelum ereksi dan selepas ereksi
.

Ereksi atau zakar tegang adalah disebabkan oleh perubahan aliran darah di dalam saluran darah zakar lantas mengembangkan corpus cavernosum.

Apabila kaum Adam terangsang secara seksual, saluran darah ini akan mengembang lantas membolehkan darah mengalir lebih laju dan banyak.

Pun begitu, ada ketika lelaki tidak boleh atau tidak mampu mengalaminya akibat beberapa masalah zakar seperti
mati pucuk
.

Mungkin ramai yang salah faham bahawa alat kemaluan lelaki ini boleh tegang kerana ia ada tulang di dalamnya.

Persoalannya, adakah ia fakta atau mitos semata-mata?

Benarkah ada tulang?

Jawapannya, tentu sekali tiada. Ini kerana
 alat sulit lelaki sebenarnya hanyalah terdiri daripada otot, sistem saraf dan salur darah
 sahaja.

Pun begitu, adakalanya tubuh badan kita boleh menumbuhkan tulang pada tempat yang tidak sepatutnya.

Ada kes yang pernah terjadi di mana tulang itu tumbuh sehingga terkeluar daripada tubuh badan lantas membuat ia jelas kelihatan.

Bukan itu sahaja, ada juga kondisi di mana individu mempunyai tulang terlebih sehingga ada lebih daripada 5 jari pada kaki atau tangan.

Meskipun keadaan-keadaan ini adalah antara penyakit yang jarang berlaku, tidak bermakna ia mustahil terjadi kepada individu bukan?

Inilah yang mungkin terjadi kepada lelaki berusia 63 tahun ini!

Baca juga:

Lelaki, Cara Untuk Tahu Zakar Anda Sihat Dan Kuat, Lihat Pada 7 Ciri Ini!

Lelaki Parking Batang Zakar Ke Atas Atau Ke Bawah Masa Pakai Seluar Dalam?

Kes ini kata ada tulang zakar!

Menurut laporan yang diterbitkan oleh jurnal Urology Case Reports, ada satu kes di mana lelaki berusia 63 tahun mempunyai zakar bertulang.

Lelaki tersebut dikatakan telah pergi ke wad kecemasan setelah jatuh sehingga terhempap punggung di tepi jalan.

Selepas kejadian itu, dia menyatakan masih lagi boleh berjalan namun mengadu rasa sakit pada kakinya.

Selepas didiagnosis secara klinikal, lelaki tersebut turut mengatakan bahawa bahagian di sekitar zakarnya juga terasa sangat sakit.

Menyangkakan ia bukan masalah zakar, doktor telah membuat ujian sinaran X bagi melihat sama ada terdapat
keretakan/kepatahan tulang pada pelvik
.

Di sinilah doktor mula perasan sesuatu yang sangat aneh kerana didapati bahawa terdapat sesuatu seperti tulang pada zakar lelaki itu!

Masalah yang dikenali sebagai “penile ossification”

Hakikatnya, ia bukanlah tulang seperti mana yang terdapat dalam rangka tubuh badan setiap manusia normal.

Ia adalah satu masalah zakar yang menyebabkan sesuatu berkumpul di dalam zakar yang menyerupai tulang.

Untuk pengetahuan anda, ia berlaku apabila garam kalsium yang terdapat di dalam alat sulit lelaki berkumpul di dalam tisu lembut.

Kondisi ini adalah sangat jarang berlaku dan hanya melibatkan kurang daripada 40 kes seperti mana yang dinyatakan oleh Lincoln Medical and Mental Health Center di Amerika Syarikat dan American University of Beirut di Lubnan.

Faktor risiko kondisi ini berlaku adalah tidak jelas dan jika kalian
berasa sesuatu yang aneh pada alat kemaluan
 anda, sila rujuk doktor segera untuk selesaikan masalah zakar anda ya?

Masalah tulang zakar jangan dipandang ringan!

Seperti mana kes yang terjadi kepada lelaki berusia 63 tahun ini, setiap masalah zakar perlu diselesaikan segera untuk mengelak sebarang komplikasi daripada berlaku.

Tidak kiralah jika anda mengalami masalah zakar tidak boleh tegang (mati pucuk),
ejakulasi pramatang
,
lemah libido
 atau sebarang masalah alat sulit, jangan pandang ringan.


Miliki Zakar Kecil? Ada 6 Punca, Tapi Betul Ke Saiz Penis Sebab Keturunan?

Saiz zakar sering dianggap sebagai salah satu faktor yang menentukan
kepuasan hubungan seksual pasangan.

Walaupun perkara tersebut tidak semestinya betul, ia bukanlah fokus kepada topik perbincangan artikel ini.

Apa yang perlu anda berikan perhatian adalah adakah
saiz zakar besar atau kecil merupakan kesan daripada maklumat genetik
 yang diwariskan oleh ibu bapa kepada anak?

Untuk mendapatkan lebih banyak info tentang Kesihatan Lelaki, sila dapatkannya
di sini.

Saiz zakar ditentukan oleh genetik?

Tiada jawapan ringkas kepada persoalan ini.

Untuk makluman pembaca, perbezaan kromosom seks lelaki dan perempuan terletak kepada pasangan set kromosom yang ke 23.

Jika anda mempunyai
 set kromosom XX, anda dilahirkan sebagai perempuan
. Kalau XY, maka anda dilahirkan sebagai lelaki.

Kromosom Y merupakan sebab kenapa lelaki mempunyai organ seks zakar.

Ia juga mempengaruhi tumbesaran testis sepanjang perkembangan janin lelaki di dalam kandungan.

Namun, ia bukanlah satu-satunya faktor genetik yang menentukan saiz zakar anda.

Maklumat genetik daripada ibu pada
kromosom X juga boleh mempengaruhi saiz dan bentuk zakar.

Faktor lain seperti gabungan maklumat genetik individu dan faktor persekitaran juga memainkan peranan penting.

Kompleks kan?

Jika saiz zakar saya besar, adakah adik lelaki saya turut akan mempunyai zakar yang besar kelak?

Jawapan mudah adalah tidak semestinya begitu.

Oleh sebab ibu dan bapa, masing-masing mewariskan salah satu kromosom seks kepada anak lelaki, terdapat beberapa kemungkinan yang akan berlaku.

Anak lelaki mempunyai gabungan kromosom XY. Kromosom Y sudah semestinya datang dari bapa manakala kromosom X datang dari ibu.

Apa yang anda perlu tahu adalah penerimaan kromosom X dari ibu adalah bersifat rambang.

Oleh sebab ibu mempunyai dua kromosom X, anak lelaki akan menerima salah satu daripada dua kromosom tersebut.

Pada setiap kromosom, terdapat maklumat genetik yang memperuntukkan
 karakter fizikal unik seperti saiz penis dan sebagainya.

Jika adik lelaki anda menerima kromosom X yang sama dengan anda, dia mungkin akan mempunyai saiz zakar yang lebih kurang sama seperti anda.

Namun, faktor lain seperti pemakanan dan hormon turut memainkan peranan menyebabkan berlakunya
perbezaan pada struktur dan saiz zakar anda.

Malah kembar lelaki juga boleh mempunyai bentuk dan saiz zakar yang berbeza.

Pun begitu, saiz zakar tidak menentukan kepuasan dalam hubungan seksual. Ia mungkin membantu, tetapi ia bukan faktor penentu utama.

Anda mungkin berminat:

Pasangan Tinggi Lampai, Anda Pula Kecil? Ini 4 Posisi Senggama Paling SESUAI Untuk Kalian!

Bukan Saja-saja, Ini 10 Sebab Kesihatan Lelaki Perlu Kerap BELEK ZAKAR

Faktor lain yang perlu diberikan perhatian

Faktor genetik tidak berdiri sendiri. Ia perlu disokong oleh faktor lain seperti
hormon dan pemakanan bagi membentuk zakar lelaki.

Semasa fasa awal perkembangan janin, hormon lelaki (androgen) memainkan peranan penting dalam menentukan saiz penis.

Apabila
seorang lelaki itu sudah mencapai usia matang (baligh)
, hormon testosteron dan hormon tumbesaran akan mengawal selia saiz dan bentuk zakar.

Walau bagaimanapun, anda perlu ingat bahawa terdapat hormon lain yang boleh menyebabkan saiz penis anda menjadi kecil.

Hormon tersebut merupakan hormon estrogen. Secara amnya, setiap lelaki mempunyai hormon estrogen.

Begitu juga dengan perempuan dan hormon testosteron.

Namun, kadar penghasilannya sedikit berbanding dengan hormon lain. Keseimbangan mereka boleh mengawal atur proses fisiologi badan ke arah fungsi optimum.

Walau bagaimanapun, terdapat beberapa  situasi yang menyebabkan hormon estrogen tinggi.

Perkara ini boleh mempengaruhi saiz zakar anda terutamanya sebelum ia membesar sepenuhnya.

Antaranya adalah:

Stres

Masalah obesiti

Penyakit hati

Masalah yang mempengaruhi keseimbangan hormon seperti hipogonadisme

Ketumbuhan

Pengambilan ubat dan suplemen semula jadi seperti ginseng dan ginkgo

Malnutrisi yang boleh dialami oleh ibu hamil
 juga boleh mempengaruhi tumbesaran organ reproduktif janin.

Oleh sebab itulah ibu hamil perlu mendapatkan pemakanan dan zat yang mencukupi.

Jika tidak, ia bukan sahaja boleh mempengaruhi saiz penis janin, malah parameter lain seperti tinggi, berat dan perkembangan organ sistem lain.

Bila saiz penis saya akan berhenti membesar?

Ini merupakan persoalan yang sering disalahertikan oleh sebahagian masyarakat umum.

Oleh sebab kurang kefahaman terhadap topik inilah ramai yang masih terpedaya dengan ubat besarkan zakar.

Kajian pada 2014 menunjukkan
purata panjang bagi zakar lelaki adalah 3.6 inci ketika lembik dan 5.2 inci ketika mengalami ereksi.

Namun, perlu diingatkan, subjek kajian tersebut agak terhad dari segi jumlah dan populasi.

Kebanyakan individu berpendapat bahawa zakar mereka kecil sedangkan ia merupakan saiz yang standard.

Lelaki akan mengalami tumbesaran zakar penuh ketika mereka dalam lingkungan usia 18 hingga 19 tahun.

Terdapat individu yang mengalami tumbesaran penuh 1 atau 2 tahun selepas itu juga.

Ia bergantung kepada bila anda mula mengalami proses kematangan.

Selepas daripada usia tersebut,
saiz penis tidak boleh diubah dengan apa juga cara.

Namun, terdapat teknik yang boleh menghasilkan persepsi ilusi terhadap saiz zakar.

Sebagai contoh, mereka yang mencukur bulu zakar (bersih) akan mempunyai zakar yang tampak lebih besar berbanding ketika ia ditenggelami oleh rimbunan semak samun.

Konklusi

Saiz zakar bukan hanya ditentukan oleh maklumat genetik bapa, malah ibu.

Apabila ia telah mengalami proses tumbesaran penuh, saiz zakar tidak boleh diubah, namun terdapat teknik yang boleh menghasilkan ilusi yang ia kelihatan lebih besar.

Jika anda ingin memastikan pasangan mencapai
kenikmatan hubungan seksual, beri tumpuan kepada posisi seks.

Mereka yang mempunyai saiz zakar kecil juga boleh menyebabkan pasangan mereka klimaks jika kena pada tekniknya.


Sindrom sendi temporomandibular (tmj)

Definisi

Apa itu Sindrom sendi temporomandibular (tmj)?

Sindrom sendi temporomandibular – adalah sakit pada tulang temporal. Sendi temporomandibular – dua sendi dalam rahang berhampiran telinga. Sendi bersama dengan otot, ligamen membuka dan menutup rahang untuk bercakap, makan dan menelan.

Sindrom sendi temporomandibular – adalah penyakit umum yang disertai dengan sakit di sekitar sendi rahang dan otot yang mengawal mengunyah. Kesakitan ini disebabkan oleh masalah dengan sistem seperti otot, ligamen, cakera dan kerosakan tulang.

Apakah kebarangkalian Sindrom sendi temporomandibular (tmj)?

Kedua-dua lelaki dan wanita boleh menderita sindrom sendi temporomandibular – fungsi. Walaubagaimanapun, kebanyakan orang yang mengalami sindrom ini adalah wanita akil baligh dan menopaus.

Simptom-simptom

Apakah simptom-simptom Sindrom sendi temporomandibular (tmj)?

Gejala-gejala yang paling biasa yang mungkin anda alami ialah rasa sakit yang membosankan di pelipis dan sepanjang rahang bawah. Juga boleh berlaku apabila sakit otot apabila mengunyah, berdetar-detar apabila anda membuka mulut dan rahang anda tidak dapat dibuka sepenuhnya. Gejala-gejala lain termasuk sakit kepala, sakit telinga, sakit mulut dan muka, berdering di telinga.

Bila saya harus berjumpa doktor?

Sekiranya anda mengalami kesakitan yang berterusan di rahang, atau rahang tidak boleh diutup atau dibuka sepenuhnya, anda perlu berjumpa doktor untuk diperiksa dan dirawat dengan segera. Kerana gejala sindrom sendi temporomandibular – fungsinya mudah dikelirukan dengan gejala-gejala penyakit lain, anda perlu berjumpa doktor apabila mengesan tanda awal penyakit

Punca

Apakah Punca Sindrom sendi temporomandibular (tmj)?

Penyebab sindrom sendi temporomandibular – fungsi termasuk rahang atau melagakan gigi anda, terutamanya jika anda tertekan; gigi yang rosak dan gigi yang tidak sepadan. Sindrom sendi temporomandibular – juga boleh disebabkan jika anda mempunyai artritis dan trauma rahang, kepala atau leher.

Faktor-faktor Risiko

Apakah yang meningkatkan risiko saya kepada Sindrom sendi temporomandibular (tmj)?

Tiada faktor yang jelas yang menyebabkan risiko untuk sindrom ini. Walaubagaimanapun, orang yang mengalami sindrom sendi temporomandibular – fungsi biasanya wanita dan berumur antara 20 hingga 40 tahun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom sendi temporomandibular (tmj) didiagnosis?

Bagi sesetengah orang, gejala sendi rahang boleh hilang. Lain-lain boleh dirawat dengan berkesan oleh ubat-ubat dan terapi lain. Ubat-ubatan yang berbeza, kedua-dua dengan preskripsi dan tanpa preskripsi, boleh membantu anda melegakan kesakitan. Ubat anti-keradangan dan pek haba atau ais boleh mengurangkan kesakitan. Diet lembut dan kurang mengunyah membantu mengurangkan ketahanan keletihan dan otot rahang anda.

Penyokong gigi atau plat gigitan untuk mengelakkan pengisaran gigi boleh mengatasi masalah gigi dan rahang. Doktor gigi anda mungkin menggunakan sekeping plastik yang diikat ke mulutnya untuk mengelakkan fungsi menggigit, terutamanya pada waktu malam. Sesetengah orang perlu melakukan ujian gigi atau pergigian menyelaraskan fungsi atau tidak. Latihan juga boleh membantu rahang anda bersantai. Sekiranya tekanan adalah penyebab sebahagian daripada rahang menggigit dan gigi yang mengetap, anda mungkin memerlukan kaunseling atau terapi khas.

Kadang-kadang kaedah kawalan kesakitan seperti akupunktur atau stimulasi saraf elektrik melalui kulit dapat membantu anda.

Sangat jarang memerlukan pembedahan rahang, kecuali kesakitan anda terlalu teruk dan rawatan lain telah gagal.

Bagaimana pesakit Sindrom sendi temporomandibular (tmj) dirawat?

Doktor anda akan mendiagnosis berdasarkan gejala dan memeriksa wajah dan rahang anda, termasuk pemeriksaan rahang, pergerakan rahang dan mungkin radiografi. Ujian lain seperti mod penangkapan termasuk pengimejan resonans magnetik (MRI) dan arthroscopy juga boleh dilakukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom sendi temporomandibular (tmj)?

Berikutnya merupakan gaya hidup dan rawatan sampingan di rumah yang mungkin membantu anda mengatasi penyakit sindrom sendi temporomandibular (TMJ):

Mengekalkan diet yang lembut jika perlu.

Gunakan pad pemanasan atau pek ais jika terganggu.

Urut kawasan di bawah rahang.

Ambil ubat anda seperti yang diarahkan oleh doktor anda.

Gunakan sekeping plastik yang diikat ke mulut ditunjukkan.

Hubungi doktor anda jika anda mengalami kesan sampingan akibat ubat; rawatan tidak membantu mengurangkan gejala dalam tempoh masa yang munasabah

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


7 Tanda Anda Menghidap Kencing Manis Ketika Hamil, Terutamanya Jika Anda Ada Risiko Ini!

Selain hipertensi ketika hamil, seorang wanita yang mengandung turut terdedah kepada risiko untuk menghidap diabetes gestasi. Penyakit ini bukanlah sesuatu yang boleh dipandang ringan kerana ia mampu untuk menyebabkan komplikasi kepada ibu dan juga bayi dalam kandungan. Jadi, apakah tanda kencing manis ketika hamil ini?

Penting untuk bakal ibu cakna tentang penyakit ini agar anda mampu untuk membuat persediaan kehamilan yang rapi. Ikuti artikel ini untuk mengetahui lebih lanjut tentang tanda kencing manis ketika hamil dan aspek diabetes gestasi yang lain.

Apa itu diabetes gestasi?

Mungkin ramai dalam kalangan masyarakat umum yang maklum tentang dua jenis penyakit diabetes utama iaitu diabetes jenis satu dan diabetes jenis dua. Namun yang demikian, terdapat juga bentuk diabetes yang khas dalam kumpulan wanita mengandung, disebut sebagai diabetes gestasi.

Seperti jenis diabetes yang lain, diabetes gestasi berlaku akibat gangguan kepada hormon insulin. Dalam diabetes jenis satu, patofisiologinya membabitkan ketidakupayaan organ pankreas untuk menghasilkan hormon insulin.

Gangguan ini dipengaruhi oleh keadaan autoimun yang menyerang organ pankreas. Pesakit diabetes jenis satu selalunya adalah golongan kanak-kanak.

Diabetes jenis dua pula adalah disebabkan oleh
kerintangan insulin dan juga kekurangan relatif dalam penghasilan hormon insulin
. Kebanyakan diabetes adalah daripada jenis ini.

 Keterjadian penyakit ini disebabkan oleh faktor gaya hidup dan juga kecenderungan genetik. Lazimnya, penghidap diabetes jenis dua adalah golongan dewasa.

Untuk
diabetes gestasi pula, gangguan fungsi insulin berlaku akibat peranan hormon-hormon kehamilan
 yang dirembeskan oleh uri. Hormon-hormon tersebut adalah estrogen, kortisol dan
human placental lactogen
.

Sekitar trimester kedua, uri akan membesar dan matang sepenuhnya. Ini akan menyebabkan rembesan hormon-hormon penggugat insulin berada pada tahap yang tinggi.

Tindak balas pankreas terhadap rintangan ini adalah dengan menghasilkan lebih banyak insulin demi mengawal paras gula dalam darah. Selepas minggu ke-24, seandainya paras gula terus-menerus gagal dikawal, seseorang itu akan didiagnosis dengan diabetes gestasi.

Faktor risiko tanda kencing manis ketika hamil yang membezakan setiap wanita

Penting untuk diingati bahawa bukan semua wanita itu mempunyai tanda kencing manis ketika hamil dan risiko yang sama untuk menghidapi diabetes gestasi. Terdapat sesetengah kumpulan rentan yang lebih cenderung untuk didiagnosis berbanding kumpulan wanita hamil yang lain.

Antara faktor risiko untuk penyakit ini adalah:

Wanita yang mempunyai Indeks Jisim Badan (BMI) melebihi 27 kg/m2

Pernah didiagnosis dengan diabetes gestasi untuk kehamilan sebelum ini

Mempunyai ahli keluarga terdekat (
first-degree
) yang menghidap diabetes mellitus

Pernah melahirkan bayi makrosomik (berat melebihi 4kg)

Kematian dalam rahim, kecacatan kongenital, bahu bayi tersekat ketika bersalin

Pengesanan gula dalam air kencing sewaktu lawatan doktor yang pertama

Kehamilan kembar

Selain perkara-perkara di atas, peningkatan usia juga dikaitkan dengan risiko menghidap diabetes gestasi yang lebih tinggi. Oleh yang demikian, wanita mengandung yang berusia 25 tahun dan ke atas, walaupun tanpa faktor risiko yang lain, akan disaring sekitar minggu ke-24 hingga minggu ke-28.

Terdapat juga kajian yang telah mengenal pasti bahawa wanita yang mengecapi kehamilan melalui
bantuan teknologi reproduktif seperti IVF
 lebih berisiko untuk menghidapi kencing manis ketika hamil. Ini berikutan kebarangkalian untuk mereka mendapat kehamilan kembar tinggi dan ia adalah faktor risiko untuk mendapat komplikasi kehamilan ini.

Mujurlah, majoriti penghidap diabetes gestasi akan pulih dengan sendirinya selepas melahirkan bayi mereka. Tambahan lagi, Laporan Obstetrik Kebangsaan menunjukkan semenjak tahun 2011 sehinggalah tahun 2015,
 insiden diabetes gestasi
 kini semakin menurun.

Pada tahun 2015, buat pertama kalinya, insiden diabetes gestasi mencatatkan nilai bawah 8% iaitu 7.42%. Walau bagaimanapun, terdapat segolongan kecil penghidap yang kurang bernasib baik akan terus-menerus menghidap kencing manis walaupun telah selamat bersalin.

Tanda kencing manis ketika hamil

Kebanyakan wanita tidak akan menunjukkan sebarang tanda kencing manis ketika hamil walaupun ujian darah mengesahkan diagnosis mereka. Walau bagaimanapun, antara tanda kencing manis ketika hamil yang boleh berlaku termasuklah:

Kerap haus/ kehausan yang luar biasa

Mulut kerap kering

Kerap membuang air kecil (khususnya pada waktu malam)

Rasa letih dan lesu

Berat badan naik mendadak sewaktu hamil

Pemeriksaan
ultrasound
menunjukkan berat janin meningkat secara mendadak

Sering mendapat jangkitan kulat pada faraj

Penting untuk diingatkan bahawa disebabkan oleh perubahan fisiologi dan anatomi ketika mengandung, boleh berlaku kekeliruan antara tanda kencing manis ketika hamil dan juga kesan kehamilan.

Sebagai contoh, rasa letih dan lesu boleh juga disebabkan oleh keadaan kehamilan itu sendiri. Perkembangan bayi dalam rahim juga berupaya untuk memberikan tekanan kepada pundi kencing ibu, mendorong si ibu untuk kerap membuang air kecil.

Bagaimana diagnosis dicapai?

Ujian saringan akan dijalankan pada minggu-minggu yang berbeza mengikut faktor risiko individu tersebut. Ujian saringan yang dilakukan melibatkan pengambilan secara
oral larutan air yang mengandungi 75 gram glukosa (OGTT)
.

Untuk wanita yang mempunyai mana-mana faktor risiko yang disenaraikan dalam bab yang lepas, mereka perlu menjalani ujian saringan ketika mereka hadir kali pertama ke klinik. Sekiranya saringan menunjukkan keputusan yang negatif, ujian ulangan akan dilakukan sekitar minggu ke-24 hingga minggu ke-28 kehamilan.

Untuk wanita yang berusia 25 tahun dan ke atas tanpa mempunyai sebarang faktor risiko yang lain, ujian OGTT tidak dilakukan ketika mereka hadir ke klinik buat kali pertama. Sebaliknya, ujian saringan dilakukan sekitar minggu ke-24 hingga minggu ke-28 kehamilan.

Berdasarkan ujian saringan yang dijalankan, seseorang itu akan didiagnosis dengan diabetes gestasi jika:

Paras gula dalam darah (puasa semalaman) berada pada paras 5.1 mmol/L atau lebih

ATAU

Paras gula dalam darah (2 jam selepas makan) berada pada paras 7.8 mmol/L atau lebih


Pelembap Untuk Kulit Kering

Mencari pelembap yang sesuai untuk kulit kering anda boleh menjadi cabaran besar kerana terdapat pelbagai jenis produk pelembap di pasaran. Walau bagaimanapun, tidak semua produk memenuhi tuntutan dan sesuai dengan kulit anda. Anda perlu memahami
keadaan kulit anda
 serta bahan-bahan yang terkandung di dalam sesuatu produk.

Pada dasarnya, pelembap bertindak sebagai penghadang yang mengunci kelembapan di dalam kulit. Langkah pertama yang perlu anda lakukan adalah melihat senarai ramuan. Lima ramuan pertama harus mengandungi beberapa jenis penghidratan seperti gliserin, lanolin, asid hyaluronik atau niacinimide. Jika kulit anda kering dan mengelupas, anda dinasihatkan untuk mendapatkan produk berasaskan petrolatum yang mampu bertahan lebih lama pada kulit dan berkesan mencegah kehilangan lembapan.

Individu yang mempunyai kulit kering biasanya mempunyai masalah sensitiviti juga. Sekiranya kulit anda menjadi kering sehingga menjadi merah dengan gatal-gatal dan ruam, anda memerlukan produk yang mempunyai bahan-bahan yang menenangkan seperti aloevera dan tidak mempunyai wangian.

Anda dinasihatkan untuk mempunyai 2 jenis pelembap iaitu untuk siang dan malam. Pendedahan kepada radikal UV bukan sahaja memburukkan lagi kekeringan kulit anda tetapi juga meningkatkan proses penuaan, menyebabkan kedutan dan bintik-bintik gelap.

Untuk sebelah pagi, pelembap yang akan digunakan pada sebelah pagi sepatutnya mempunyai sekurang-kurangnya SPF 30. Manakala untuk sebelah malam, ianya perlu mengandungi retinol yang membantu pertumbuhan sel kulit anda dan membantu melambatkan penuaan.

Pelembap dapat berfungsi dengan baik apabila digunakan pada ketika kulit lembap. Pastikan anda menggunakannya pada kadar segera selepas mencuci muka anda dengan pencuci muka yang menghidratkan.

Kerana setiap kulit adalah berbeza, anda perlu melalui proses mencuba dalam proses mencari pelembap terbaik untuk kulit anda. Produk yang mahal tidak semestinya terbaik. Rajin berekperimen dengan pelbagai produk dan jenama sehingga anda menemui produk yang sesuai dengan anda.


Penjagaan Bayi Bulan Ke-12

Pembesaran & Tingkah Laku

Bagaimana seharusnya anak saya membesar?

Anak anda kini secara rasminya berumur 1 tahun! Anda telah berjaya mengharungi setahun pertama. Anak anda kini mula menjadi lebih berdikari dengan mengambil langkah pertama. Ramai bayi mengambil langkah pertama mereka antara 9 ke 12 bulan dan berjalan dengan betul menjelang 14 atau 15 bulan. Jangan risau jika anak anda masih belum mampu untuk melepaskan meja. Langkah pertama di umur 15 atau 16 bulan juga adalah normal atau bahkan lebih lambat dari itu.

Selepas berbulan mengeluarkan bunyi, anak anda mula menghasilkan perkataan yang betul. Ia bukanlah proses yang berlaku dalam satu malam dan kelajuannya berbeza dari seorang ke seorang yang lain. Satu perkara yang pasti adalah anak anda faham lebih baik dari apa yang dia boleh cakap.

Bagaimana saya harus membantu anak saya?

Galakkan mereka meluncur dan berjalan dengan memberikan banyak peluang kepada anak anda untuk bergerak tanpa bantuan dan dengan tidak mengangkat mereka terlalu kerap. Jika anak anda sedang cuba berjalan, dia mungkin berasa lebih selamat jika dia boleh bergantung kepada jari anda.

Susu penuh lemak kebiasaannya menjadi minuman pilihan di peringkat umur ini kerana mereka memerlukan lemak untuk memacu pembesaran dan bagi memenuhi keperluan tenaga. Pengecualian: Jika anda mempunyai lebih berat badan atau obes, atau mempunyai sejarah obesiti, kolesterol tinggi atau penyakit kardiovaskular dalam keluarga, doktor mungkin mengesyorkan pengambilan susu kurang lemak.

Anak anda sentiasa memerhatikan apa yang anda lakukan. Mereka suka mengikut tingkah laku orang di sekeliling mereka terutamanya ibu bapa mereka. Itu adalah bagaimana mereka mempelajari asas tingkah laku. Sila letakkan perkakas yang boleh membahayakan anak anda jauh dari mereka.

Kesihatan dan Keselamatan

Apa yang harus saya bincang dengan doktor?

Adalah disyorkan untuk mendapatkan pemeriksaan doktor di umur 12 bulan. Anda boleh bersedia untuk pemeriksaan anak anda dengan menjangkakan sebahagian soalan yang berkemungkinan akan ditanya oleh doktor seperti:

Berapa lama anak anda tidur di waktu malam dan semasa tidur sebentar?

Apakah makanan pejal yang anak anda ambil? Bagaimana seleranya? Adakah dia suka makan makanan bersaiz kecil dengan sendiri?

Berapa banyak gigi yang sudah tumbuh?

Adakah anak anda merangkak dengan baik? Memanjat? Berjalan? Menunjukkan jari kepada sesuatu? Memandang mata anda dan memberi respon jika namanya dipanggil?

Adakah anda menyedari mata juling atau menggosok mata dengan kerap, atau kecenderungan untuk memegang mainan dan buku dekat dengan muka mereka? Sila baca tentang tanda-tanda lain bagi masalah penglihatan.

Adakah anak anda memandang ke arah suara? Sila belajar tanda-tanda lain bagi masalah pendengaran.

Adakah anak anda mengikut bunyi, mengeluarkan bunyi atau bercakap apa-apa perkataan?

Soalan-soalan ini akan membantu doktor mengevaluasi tabiat tidur, penglihatan, serta pembesaran fizikal dan tingkah laku anak anda. Sila beritahu doktor jika anak anda berasa gatal atau tidak selesa. Ia mungkin merupakan tanda alahan.

Apa yang harus saya tahu?

Semasa temu janji pertama, doktor akan mengukur tinggi, berat dan ukur lilit kepala. Nombor-nombor ini akan ditanda pada satu carta pembesaran. Carta tersebut boleh menjadi agak mengelirukan tetapi adalah penting untuk anda faham bagaimana cara membacanya. Kami akan membantu anda, jangan risau.

Menurut Pertubuhan Kesihatan Sedunia (WHO), bayi berumur 12 bulan harus mempunyai purata ukuran berikut:

Lelaki: 10 kg (berat), 78 cm (tinggi), 46 cm (ukur lilit kepala);

Perempuan: 5 kg (berat), 78 cm (tinggi), 45 cm (ukur lilit kepala);

Angka-angka ini mewakili persentil ke-50. Ini bermakna 50% bayi berumur 1 tahun mempunyai berat sama atau lebih kurang dari anak anda dan 50% lagi mempunyai berat melibihi anak anda.

Jika anak anda berada di persentil ke-25, ini tidak bermakna anak anda bermasalah. Ia membawa maksud bahawa 25% kanak-kanak berumur 1 tahun mempunyai ukuran yang sama atau kurang. Anak anda akan membesar dengan laju dan tidak sekata. Doktor lebih bimbang tentang kadar pembesaran berbanding apa-apa bacaan ukuran yang spesifik. Jika anak anda berhenti membesar atau hilang berat, ini adalah petanda kepada masalah yang lebih serius. Anda hanya patut risau jika terdapat perubahan yang drastik.

Kebimbangan Saya

Apakah kebimbangan saya?

Ini adalah beberapa perkara yang mungkin anda bimbangkan:

Penglihatan bayi

Mereka kebiasaannya tidak tahu yang mereka mempunyai masalah penglihatan. Jadi, anda perlu sentiasa peka dengan tanda-tanda kepada masalah yang serius. Sila hubungi doktor jika anak anda:

Juling atau mata kerap berkelip;

Menyengetkan kepala untuk melihat dengan lebih baik (semasa melihat gambar di televisyen)

Menggosok mata semasa tidak mengantuk;

Mempunyai kesukaran melihat objek;

Kekok;

Anda juga ingin doktor memeriksa mata anak anda jika mereka menemui apa-apa tanda saluran air liur tersumbat, kecederaan atau jangkitan seperti mata merah jambu (pink eye). Tanda-tanda ini termasuk air mata berlebihan, merah, sakit, sensitif terhadap cahaya atau nanah atau kerak di dalam mata.

Keracunan plumbum

Bayi berumur 1 atau 2 tahun adalah berisiko tinggi mendapat keracunan plumbum. Mereka mungkin merangkak di atas lantai dan meletakkan tangan mereka ke dalam mulut. Walau bagaimanapun, bayi di mana-mana peringkat umur boleh mengalami keracunan plumbum.

Memandangkan badan bayi belum berkembang dengan sempurna, mereka lebih cenderung mendapat keracunan berbanding orang dewasa. Ibu mengandung dengan kadar plumbum yang tinggi di dalam darah boleh memindahkan plumbum ke dalam darah bayi di dalam perut mereka.


14 Punca & Faktor Risiko Penyakit Batu Karang, Sila Alert Dengan Penyebab Ini

Penyakit batu karang
bukanlah sesuatu yang asing bagi rakyat Malaysia. Namun, walaupun penyakit ini diketahui umum, masih ramai yang tidak tahu punca penyakit batu karang dan faktor risiko yang boleh menyumbang kepada pembentukannya.

Untuk mendapatkan lebih banyak info tentang Batu Karang, sila dapatkannya
di sini.

14 Punca penyakit batu karang

Ada banyak punca penyakit batu karang.
Sebagai contoh, dehidrasi merupakan salah satu punca penyakit ini yang mungkin ramai tidak ambil peduli.

Selain itu, pesakit yang alami penyakit lain seperti gout dan tekanan darah tinggi mempunyai risiko yang lebih tinggi untuk alami pembentukan batu karang pada masa hadapan.

Salah satu penyebab utama penyakit ini ialah apabila air kencing mempunyai kandungan kalsium, oksalat atau asid urik yang lebih tinggi daripada biasa. Kondisi ini akan menggalakkan pembentukan batu karang di dalam pundi kencing atau buah pinggang pesakit.

Tetapi, bukan itu sahaja. Ada banyak lagi punca
penyakit batu karang
 yang mungkin anda tidak tahu. Sebagai contoh:

1. Abnormaliti dalam anatomi

Salah satu contoh abnormaliti dari segi anatomi ialah penyakit
horseshoe kidney
. Kebanyakan manusia dilahirkan dengan dua buah pinggang. Tetapi, kadangkala buah pinggang pesakit boleh bergabung ketika fetus masih lagi berkembang.

Penyakit ini berlaku hanya dalam 1/500 orang kanak-kanak sahaja di seluruh dunia. Apabila kedua-dua buah pinggang pesakit bergabung, ia akan membentuk huruf U seakan-akan ladam kuda.

7 dalam 10 kanak-kanak yang mengalami
horseshoe kidney
akan alami
masalah
batu karang
dan juga
 jangkitan saluran kencing (UTI) dengan kerap.

2. Sejarah keluarga punca penyakit batu karang

Individu yang mempunyai ahli keluarga dengan
penyakit batu karang
 lebih
berisiko untuk
menghidap penyakit yang sama pada masa hadapan.

Malah, menurut kajian yang dijalankan oleh Curhan, et al., mereka mendapati hampir 25 peratus pesakit dengan
batu karang
berasal daripada keluarga yang mempunyai penyakit yang sama.

Kajian yang dilakukan oleh Trinchieri, et al. pula mendapati wanita (45%) lebih lazim mempunyai
sejarah keluarga disebabkan batu karang berbanding pesakit lelaki (31%).

Ada beberapa langkah yang boleh diambil untuk mengurangkan risiko dan punca penyakit batu karang walaupun anda mempunyai sejarah keluarga. Salah satu daripadanya ialah dengan minum air mencukupi setiap hari.

3. Hipertensi

Banyak kajian yang dijalankan telah menemui kaitan yang positif di antara tekanan darah tinggi dan batu karang. Salah satunya ialah kajian yang dijalankan oleh Madore, et al.

Dalam kalangan lelaki yang mempunyai
penyakit batu karang
dan hipertensi, hampir 79.5% daripada mereka sudah atau sedang mengalami penyakit batu karang semasa didiagnosis dengan hipertensi.

Malah, pesakit yang mempunyai sejarah batu karang mempunyai risiko sebanyak 29% untuk mengalami hipertensi pada 8 tahun akan datang berbanding pesakit yang tidak mempunyai penyakit ini.

Walau bagaimanapun, lelaki yang menghidap hipertensi terlebih dahulu kurang
berisiko untuk
menghidap batu karang pada masa hadapan. Ini mungkin menunjukkan
penyakit baru karang
boleh meningkatkan risiko seseorang untuk menghidap hipertensi.

Pesakit yang menghidap hipertensi selalunya mempunyai diet yang tinggi garam, rendah potasium dan mungkin pernah mengalami kegagalan buah pinggang. Semua faktor ini menjadi penyebab pembentukan batu karang dalam kalangan pesakit hipertensi.

Selain itu, menurut Borghi, et al., pesakit hipertensi mempunyai risiko lebih besar untuk membentuk batu karang jika mereka mempunyai
berat badan berlebihan.

4. Gout dan batu karang

Gout merupakan sejenis penyakit yang berlaku akibat pengumpulan hablur atau kristal asid urik pada bahagian sendi. Kristal ini terbentuk apabila pesakit mempunyai tahap asid urik yang tinggi di dalam darah.

Kristal asid urik yang sama juga boleh terbentuk di dalam buah pinggang. Akibatnya, pesakit mungkin akan alami batu karang sebagai komplikasi gout.

Oleh sebab itu, penting untuk pesakit gout minum air secukupnya bagi mengurangkan simptom yang dialami dan merendahkan risiko atau punca penyakit batu karang.

5. Hyperparathyroidism

Hyperparathyroidism merupakan satu kondisi yang berlaku apabila kelenjar paratirod merembeskan terlalu banyak hormon paratiriod di dalam darah. Kelenjar ini terletak di belakang tiriod dan bersaiz lebih kurang sebesar sebutir nasi.

Kelenjar ini berfungsi untuk mengekalkan tahap kalsium dan phosphorus di dalam badan. Pesakit yang mempunyai hyperparathyroidism akan mengalami kerosakan organ disebabkan tahap kalsium yang tinggi dalam darah dan air kencing.

Kadar kalsium yang terlalu tinggi di dalam air kencing boleh membentuk batu karang kecil yang terdiri daripada kalsium di dalam buah pinggang.

6. Tidak bergerak dalam satu masa yang lama

Pesakit yang terpaksa masuk wad terlalu lama juga berisiko
menghidap batu karang.

Mereka yang terpaksa diletakkan di dalam
bed rest
 selalunya lebih berisiko untuk membentuk batu karang dan juga mengalami
jangkitan saluran kencing (UTI).

Oleh sebab itu, kumpulan yang berisiko tinggi seperti orang tua, orang kurang upaya dan pesakit kronik perlu dipantau dengan rapi untuk mengelakkan perkara ini daripada berlaku.

7. Batu karang disebabkan dehidrasi

Pesakit yang tidak minum air secukupnya dan mengalami dehidrasi mempunyai risiko yang lebih besar untuk membentuk hablur di dalam buah pinggang mereka. Ini merupakan salah satu punca penyakit batu karang yang mungkin ramai tidak peka.

Jika anda tidak pasti berapa banyak air yang perlu diminum, cuba perhatikan warna air kencing anda. Jika ia berwarna kuning gelap, itu bermaksud anda perlukan lebih banyak air.

Namun, jika warnanya masih lagi gelap setelah minum banyak air, pastikan anda berjumpa doktor secepat mungkin untuk rawatan lanjut.

8. Abnormaliti metabolik

Pesakit yang mengalami sebarang abnormaliti metabolik seperti
hypercalciuria, hyperuricosuria, hypokalemia, hyperuricemia, hypophosphatemia
 dan jumlah urin yang sedikit lebih berisiko untuk membentuk batu karang.

Pesakit yang mengalami abnormaliti ini perlu melalui intervensi sejak kecil supaya mereka boleh melalui rawatan yang bersesuaian bagi mencegah pembentukan batu karang pada masa hadapan.

9. Kekurangan sitrat di dalam urin (
hypocitraturia
)

Pesakit yang mempunyai tahap sitrat yang rendah di dalam air kencing lebih berisiko untuk membentuk batu karang.

Sitrat berfungsi sebagai perencat (
inhibitor
) pembentukan batu karang di dalam air kencing. Sitrat akan bergabung dengan kalsium di dalam urin dan mengelakkan pembentukan hablur.

Hypocitraturia amat lazim terjadi kepada pesakit batu karang. Kondisi ini berlaku disebabkan faktor genetik, ubat-ubatan ataupun disebabkan oleh kehadiran penyakit lain.

10. Cystinuria

Individu yang menghidap cystinuria akan menghasilkan batu karang daripada cysteine. Batu ini terbentuk apabila bahan kimia semulajadi yang dikenali dengan nama cysteine hadir dalam air kencing.

Pesakit dengan cystinuria selalunya akan alami batu karang berulang kali sepanjang hayat mereka. Ia merupakan penyakit yang tidak boleh diubati, namun boleh dikawal dengan rawatan yang bersesuaian.

11. Batu karang disebabkan pengambilan ubat-ubatan

Punca penyakit batu karang boleh berlaku disebabkan
pengambilan ubat-ubatan tertentu.
 Kesemua ubat-ubatan ini boleh menyebabkan perubahan dari segi metabolik yang akan menggalakkan pembentukan batu karang.

Sebagai contoh, ubat-ubatan seperti diuretik,
carbonic anhydrase inhibitors
 dan julap (l
axatives
) boleh menyebabkan pembentukan batu karang jika diambil dengan banyak.

Oleh sebab itu, pesakit yang alami batu karang mungkin terpaksa menghentikan pengambilan ubat-ubatan bagi menghalang penyakit ini daripada berlaku lagi pada masa hadapan.

12. Cuaca panas punca penyakit batu karang

Siapa sangka cuaca panas akan menyebabkan anda lebih berisiko untuk
menghidap batu karang.

Untuk pengetahuan anda, cuaca yang panas menyebabkan kita lebih mudah mengalami dehidrasi. Oleh sebab itu, badan akan alami kekurangan cecair kerana banyak air dalam badan hilang dalam bentuk peluh.

Sebagai akibatnya, air kencing akan jadi semakin pekat disebabkan kekurangan air. Urin yang pekat akan meningkatkan risiko pesakit mengalami batu karang.

13. Status sosio ekonomi

Individu yang berasal daripada keluarga miskin lebih berisiko untuk mengalami batu karang berbanding golongan dalam kumpulan sosio ekonomi yang lebih tinggi.

Malah, dalam kajian yang sama dijalankan oleh Eisner, et al., mereka juga mendapati individu yang terpelajar akan mengamalkan diet yang lebih sihat dan mempunyai risiko lebih rendah untuk mengalami batu karang.

14. Pencemaran

Menurut kajian yang dijalankan oleh García López dan Quereda pada tahun 2011, mereka mendapati terdapat peningkatan penyakit batu karang dalam kalangan kanak-kanak di China disebabkan keracunan susu formula kerana bahan kimia melamine.

Kesimpulan

Penyakit batu karang
boleh dielakkan jika anda mengamalkan diet sihat.
 Oleh sebab itu, pastikan anda ambil makanan yang betul dan banyak minum air.

Dengan ubat-ubatan dan rawatan yang bersesuaian, pesakit batu karang boleh mengurangkan risiko pengulangan penyakit ini di masa hadapan.


Merancang Untuk Hamil? Ketahui Risiko Kehamilan Luar Rahim (Ektopik) Di Sini Sekarang!

Pernahkah anda mendengar mengenai kehamilan di luar rahim? Ia juga dikenali sebagai kehamilan ektopik. Bagi anda yang ingin mengetahui dengan lebih lanjut tentang masalah ini, berikut antara tanda kehamilan luar rahim yang patut anda tahu.

Untuk mendapatkan lebih banyak info tentang kehamilan di Malaysia, sila dapatkannya
di sini.

Bagaimanakah kehamilan di luar rahim boleh berlaku?

Ramai yang mungkin pernah mendengar mengenai kehamilan luar rahim,
namun tidak ramai yang tahu tentang kehamilan ektopik.

Sebenarnya, kedua-dua istilah ini merujuk kepada satu keadaan atau masalah kehamilan yang sama.

Secara umumnya, kehamilan akan berlaku apabila telur wanita yang telah disenyawakan melekat pada dinding rahim.

Namun, bagi kehamilan di luar rahim, telur wanita ini melekat di luar rongga utama rahim. Biasanya ia berlaku di bahagian tiub fallopian.

Ada juga kes di mana kehamilan jenis ini berlaku di kawasan seperti faraj dan bahagian bawah rahim iaitu serviks.

Kehamilan di luar rahim ini tidak akan membesar seperti kehamilan biasa kerana telur tersebut tidak dapat bertahan lama.

Tanda kehamilan luar rahim

Pada fasa awal kehamilan di luar rahim, anda mungkin tidak menyedari sebarang simptom atau tanda.

Namun, tidak dinafikan bahawa ada sesetengah wanita yang mungkin mengalami beberapa tanda kehamilan seperti biasa.

Walaupun anda membuat ujian kehamilan dan menunjukkan keputusan positif, namun kehamilan ini masih tidak dapat berkembang seperti biasa.

Antara tanda kehamilan luar rahim yang boleh anda perhatikan adalah terdapat pendarahan ringan pada kawasan faraj.

Selain itu, anda juga mungkin mengalami kesakitan pada bahagian pelvis.

Sekiranya darah yang keluar itu berpunca daripada kawasan tiub fallopian, bahu anda mungkin terasa agak sakit selain terasa seperti ingin membuang air.

Sekiranya tisu telur yang telah disenyawakan itu terus membesar di dalam tiub fallopian, ia boleh menyebabkan pecah.

Sekiranya tiub tersebut pecah, ia boleh menyebabkan pendarahan yang banyak dalam tubuh badan anda.

Anda mungkin akan berasa seperti hendak pengsan jika berlaku pendarahan yang banyak seperti ini.

Punca kehamilan di luar rahim

Jenis kehamilan luar rahim yang sering berlaku ialah kehamilan tiub.

Ia berlaku apabila telur wanita yang telah disenyawakan tersekat pada bahagian tertentu dalam perjalanannya menuju rahim.

Biasanya, telur wanita ini akan tersangkut di bahagian tiub fallopian.

Antara sebab mengapa ia boleh tersangkut adalah kerana keadaan tiub fallopian itu sendiri yang mungkin mengalami keradangan
.

Selain itu, ketidakseimbangan hormon juga boleh menjadi salah satu punca ia berlaku.

Faktor risiko kehamilan ektopik

Berikut adalah beberapa perkara yang boleh memberikan risiko kehamilan ektopik:

#1. Pernah mengalami kehamilan ektopik

Mereka yang pernah mengalami kehamilan luar rahim sebelum ini amat berisiko tinggi untuk mengalaminya sekali lagi.

#2. Rawatan kesuburan

Ada kajian yang menyatakan bahawa wanita yang pernah mengalami rawatan kesuburan seperti IVF agak berisiko untuk mengalami kehamilan luar rahim.

Bukan itu sahaja, masalah ketidaksuburan juga memungkinkan anda untuk mengalami kehamilan jenis ini.

#3. Tabiat merokok

Sekiranya anda merokok sebelum mula hamil, ia juga boleh memberikan risiko untuk mengalami kehamilan sebegini.

Semakin banyak anda merokok, maka semakin tinggi risiko untuk ia berlaku.

#4. Keradangan atau jangkitan

Jika anda pernah mengalami jangkitan seksual seperti gonorea atau klamidia, ia boleh menyebabkan keradangan pada tiub fallopian dan juga organ yang lain.

Keradangan inilah yang boleh menyebabkan telur tersekat dan menyebabkan kehamilan ektopik.

#5. Penggunaan alat kawalan kehamilan

Faktor risiko ini amat jarang menyebabkan kehamilan ektopik, namun ia tidak mustahil untuk berlaku.

Sekiranya anda masih lagi hamil walaupun telah memakai alat IUD, ini bermakna ia adalah kehamilan luar rahim.

#6. Pembedahan pada kawasan tiub fallopian

Jika anda pernah menjalani sebarang pembedahan pada kawasan tiub ini, anda juga berisiko tinggi untuk mendapat kehamilan luar rahim.

Komplikasi kehamilan di luar rahim yang boleh berlaku

Sekiranya kehamilan ektopik berlaku, ia boleh menyebabkan tiub fallopian pecah.

Jika tidak dirawat, ini boleh menyebabkan pendarahan yang banyak sehingga mengancam nyawa.

Bagaimana untuk mencegahnya?

Anda tidak boleh menghalang kehamilan ini daripada berlaku, namun anda boleh mengurangkan risikonya.

Antara yang boleh dilakukan adalah memastikan anda tidak bertukar-tukar pasangan untuk elak jangkitan seksual.

Selain itu, anda juga perlu berhenti merokok dengan segera jika merancang untuk hamil.

Kesimpulan

Sekiranya anda mengalami sebarang simptom kehamilan luar rahim seperti yang telah dinyatakan di atas, segera berjumpa doktor untuk melakukan pemeriksaan lanjut.

Pemeriksaan awal boleh memberikan peluang kepada anda untuk mendapat rawatan lebih awal.

Ini juga boleh mengelak risiko tiub fallopian pecah dan meragut nyawa anda.


Betul Ke Kerap Makan Sayur Kangkung Boleh Ubati Wabak Virus COVID-19?

Untuk mendapatkan lebih banyak info tentang coronavirus di Malaysia, sila dapatkannya di sini.

Baru-baru ini telah gempar berkenaan dengan sayur kangkung yang dikatakan boleh menyembuhkan wabak virus korona baharu yang kian menular.

Wabak tersebut kini telah menjangkiti lebih daripada 40,000 individu dan jumlah kematian telah melebihi angka 1,000. Jika kangkung benar-benar boleh menyembuhkan jangkitan tersebut, maka alternatifnya adalah lebih murah.

Baca artikel ini untuk mengetahuinya dengan lebih lanjut.

[covid_19]

Kerap mandi dan makan sayur kangkung jika terkena jangkitan?

Penampilan Dr Noordin Darus dalam segmen Wacana Sinar Harian yang diadakan baru-baru ini telah mewujudkan percanggahan pendapat di antara beliau dengan ahli akademik yang lain.

Seringkali, apabila membincangkan berkenaan dengan
 jangkitan virus korona
 baharu, nasihat yang sering diberikan oleh pakar kepada masyarakat lebih tertumpu kepada
aspek langkah pencegahan
.

Bagaimanakah untuk mencegah jangkitan COVID-19 daripada merebak? Video dibawah ini ada jawapannya.

https://www.facebook.com/HelloDoktorMY/videos/2789383271108165/

Namun menurut Dr Noordin, bagi mereka yang terkena jangkitan virus korona, individu tersebut dinasihatkan untuk
minum air kelapa
 dan lemon suam antara 6 hingga 7 gelas pada hari pertama.

Langkah tersebut perlu diulang pada hari kedua namun jumlah pengambilan perlu dikurangkan kepada 5 gelas. Mereka yang dijangkiti juga dinasihatkan untuk makan sayuran hijau seperti kangkung.

Sejauh manakah kebenaran pada fakta yang disampaikan oleh beliau?

Dr Noordin Darus merupakan seorang Doktor Kesihatan Profesional (MBBS). Beliau disegani oleh sebahagian daripada netizen berikutan
kesembuhannya daripada kanser limfoma
.

Walau bagaimanapun, nasihat yang diberikan oleh beliau berkaitan dengan rawatan belum lagi terbukti oleh mana-mana kajian sains.

Pakar perubatan di seluruh dunia kebanyakannya menggalakkan individu untuk membasuh tangan dengan menggunakan air dan sabun bagi menghindarkan penularan jangkitan.

Artikel berkaitan:

Nak Elak Coronavirus? Lepas Pegang 8 Benda Ini, Ajar Anak Cuci Tangan Dengan Betul!

Anda Fikir Hand Sanitizer Berkesan Membasmi Kuman? Jangan Terkejut Bila Tahu Risiko Ini!

Masih tiada lagi panduan yang dikeluarkan oleh mana-mana badan kesihatan global berkaitan dengan pemakanan yang boleh digunakan bagi merawat jangkitan ini.

Sayur kangkung, makanan yang mempunyai banyak kebaikan

Sayur kangkung, walaupun tiada bukti sains yang menunjukkan keberkesanannya dalam merawat jangkitan virus korona, mempunyai kebaikannya yang tersendiri.

Berikut merupakan 6 kebaikan sayur kangkung:

#1 Sayur rendah kalori

100 gram kangkung hanya memberikan 19 kalori. Oleh sebab itulah kangkung sering menjadi saranan pakar pemakanan bagi mereka yang ingin
 kurangkan berat badan atau mengawal jumlah kolesterol
.

#2 Vitamin A

Sayur kangkung kaya dengan vitamin A. 100g hidangan sayur tersebut mengandungi 6,300 IU vitamin A. Jumlah tersebut merangkumi 210% daripada nilai saranan harian.

Vitamin A penting untuk penglihatan, kesihatan kulit dan kesihatan rambut
. Ia juga berperanan penting dalam menghindarkan kanser dan melambatkan proses penuaan.

#3 Kompaun antioksida

Kompaun antioksida seperti carotene-B, lutein, xanthin dan cryptoxanthin boleh dijumpai dalam sayur kangkung.

Kompaun tersebut bukan sahaja boleh mengurangkan proses keradangan di dalam badan, malahan ia juga boleh menurunkan risiko anda untuk mendapat kanser.

#4 Vitamin B kompleks

Seperti sayur lain, kangkung mengandungi vitamin B kompleks seperti riboflavin, niacin, asid folik dan lain-lain. Vitamin ini memainkan peranan penting dalam mengekalkan fungsi metabolik badan.

#5 Vitamin C

100g sayur kangkung segar mengandungi sejumlah vitamin C yang memenuhi 92% daripada keperluan saranan harian individu.

Vitamin ini juga memainkan
peranan penting sebagai antioksida yang boleh mengurangkan kesan buruk molekul radikal bebas
. Pengambilannya boleh melindungi anda daripada pelbagai jenis penyakit.

#6 Mineral

Kangkung mempunyai kandungan mineral yang tinggi. Antaranya adalah zat besi, kalsium, kalium, magnesium, fosforus dan manganese.

Mineral ini penting dalam proses mineralisasi gigi dan tulang serta kawalan fungsi rentak jantung.

Adakah betul sayur kangkung boleh ubati virus korona baharu?

Tiada bukti klinikal yang menunjukkan bahawa sayur kangkung boleh mengubati jangkitan virus korona.

Dalam perbincangan wacana yang dihadiri oleh Dr Noordin, beliau menyebut sayur hijau dan memberikan sayur kangkung sebagai contoh.

Jika beliau ingin menekankan kepentingan mengambil sayur sebagai langkah untuk menguatkan sistem pertahanan badan, sayuran tersebut perlu diambil sebelum seseorang itu mendapat jangkitan virus korona.

Selain itu, berikut adalah tip mencegah jangkitan virus COVID-19.

Semasa sakit,
pengambilan makanan yang mengandungi serat yang tinggi boleh membebankan sistem penghadaman manusia.

Kebanyakan tenaga yang sepatutnya digunakan oleh badan untuk melawan jangkitan akan diluangkan untuk mencerna makanan.

Sebab itulah ketika sakit kebanyakan individu terdorong untuk mengambil makanan yang ringan dan minum air kosong.

Sayur kangkung, walaupun mempunyai pelbagai jenis nutrisi, tidak berupaya untuk
mengubati virus korona baharu
.

Bagaimana pula dengan nasihat kerap mandi bagi elak jangkitan?

Pakar perubatan di seluruh dunia bersetuju bahawa amalan cuci tangan yang kerap dapat menghindarkan penularan jangkitan.

Seperti isu sayur kangkung, tiada bukti yang mengatakan bahawa mereka yang mandi terhindar daripada jangkitan berbanding dengan mereka yang mencuci tangan.

Artikel berkaitan:

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Minum Air Suam Boleh Bunuh Virus COVID-19? Ini Jawapan Pakar!

Apa yang sering diperbincangkan adalah beza di antara
penggunaan air dan
sanitizer
dalam menghindarkan jangkitan ini.

Jika anda ingin mandi dengan lebih kerap, tiada salahnya. Namun, tiada bukti yang menunjukkan perkara tersebut boleh menurunkan risiko untuk mendapat jangkitan.

Artikel berkaitan:

Menteri Kesihatan, Datuk Seri Dr Dzulkefly Ahmad berkata, orang ramai bebas untuk mengikuti nasihat yang diberikan oleh pakar lain namun kerajaan tetap akan menggalakkan untuk menurut panduan rasmi yang diberikan oleh Kementerian Kesihatan Malaysia (KKM).

Sebagai individu yang bertanggungjawab, anda perlu
menimbang kebenaran fakta yang disebarkan dengan kajian dan maklumat
.

Terdapat pelbagai jenis laman web yang menampilkan fakta kesihatan. Semuanya di hujung jari.

Adakah sayur kangkung tidak patut diambil? Penulis tidak maksudkan begitu. Ia mempunyai khasiat yang pelbagai dan sepatutnya diambil. Namun kita harus perbetulkan tujuan dan kepercayaan kita terhadap sesuatu perkara.

[mc4wp_form id=’115319″]

Konklusi

Walaupun tiada kajian yang membuktikan kebenaran di sebalik sayur kangkung yang dianggap mampu mengubati virus korona baharu, ia seharusnya diambil bagi mendapatkan khasiatnya.

Pengambilan makanan berserat di Malaysia masih lagi rendah
 jika dibandingkan dengan saranan kerajaan yang menggalakkan 5 hidangan setiap hari.

Namun, jika anda dijangkiti dengan virus korona baharu, jangan berharap dengan pengambilan sayur kangkung mampu menyembuhkan penyakit ini. Tiada bukti yang menunjukkan sedemikian.

#HelloHealthGroup,
#hellodoktor
, #HelloHealthCoronavirus

Artikel berkaitan:

Ini Punca Virus Korona Sukar Dibendung

Topeng Muka Tidak Dapat Berikan Perlindungan Sepenuhnya Terhadap Virus Korona

Saintis temui cara untuk ramal virus korona di masa hadapan

8 Makanan bantu cegah virus korona


Siapa Kata Mi Segera Tidak Berkhasiat? Ini 3 Hidangan Sihat Berasaskan Mi Instant

Sedap, cepat dan mudah! Apabila ada kekangan masa akibat kesibukan aktiviti seharian, mee segera adalah makanan yang sangat sesuai sebagai alas perut.

Akan tetapi, ramai yang sedar bahawa pengambilan mee segera secara berlebihan boleh memudaratkan kesihatan.

Sebilangan besar jenis mee segera yang ada di pasaran mengandungi banyak bahan yang diproses dan digoreng dengan minyak kelapa sawit serta
perasa yang tinggi dengan kandungan garam dan perisa tambahan.

Namun tahukah anda bahawa anda masih boleh mendapatkan khasiat yang baik daripada sepaket mee segera?

Mari belajar tiga resepi mee segera baru yang lebih sihat dan sedap menerusi artikel ini!

1. Resepi mee segera ditumis dengan sayur

Negara kita bertuah kerana
dilimpahi dengan pelbagai jenis sayur-sayuran
, yang mudah didapati dalam keadaan yang segar di pasaran.

Selain itu, terdapat juga banyak sayur-sayuran import di bahagian penyejuk beku di pasaran.

Oleh sebab sayur-sayuran biasanya dipetik dan dibekukan semasa masih segar, maka sayuran beku selalunya lebih berkhasiat daripada produk segar yang mungkin sudah lama berada di dalam trak penghantaran.

Selain daripada sayur-sayuran, anda juga boleh menyimpan bekalan makanan laut yang dibekukan kerana ia pilihan yang lebih ekonomi, terutama sekali ketika jualan murah berlangsung!

Cara penyediaan:

Buangkan paket perasa dan rebus mee segera anda.

Selepas itu, toskan mee tersebut dan masukkan ia ke dalam mangkuk berisi udang dan sayuran yang telah ditumis.

Elakkan menggunakan garam atau MSG sebagai perisa tambahan
. Sebaliknya, campurkan sedikit kicap dan minyak bijan untuk menaikkan rasa yang lebih hebat!

Jika anda ingin menggunakan mee segera yang lebih sihat, pilihlah jenis mee yang diperbuat daripada bahan organik seperti chlorella.

Chlorella ialah sejenis alga hijau yang boleh menaikkan lagi rasa udang di dalam mi anda.

2. Kimchi dan tauhu

Kimchi ialah sejenis lauk Korea yang ditapai dan mesra probiotik. Ini bermakna
ia boleh membantu bakteria baik dalam usus untuk pencernaan yang lebih lancar.
 Hidangan ini lazimnya dibuat dengan kubis.

Tahukah anda makanan yang menjadi kegilaan ramai ini
mengandungi vitamin C dan karotena yang boleh meningkatkan imun badan?
 Mengejutkan, bukan?

Hidangan kimchi dan tauhu sangat sesuai jika digabungkan dengan mee segera berperisa pedas, tetapi anda boleh menggantikan paket perisa dengan bahan asli yang lebih sedap!

Cara penyediaan:

Rebuskan mi segera dan buangkan paket perisa yang sedia ada.

Hiriskan tauhu menjadi kiub-kiub kecil dan masukkan ke dalam sup.

Masukkan bawang putih, minyak bijan dan flek cili mengikut kesukaan anda. Sayur-sayuran seperti lobak merah juga elok ditambahkan ke dalam resipi ini.

Jika anda ingin menaikkan lagi perisa resipi mee segera ini, tambahkan sedikit jus kimchi ke dalam masakan untuk rasa yang lebih enak!

Sedikit tip untuk anda, tunggu sehingga mi selesai dimasak dan sejukkan dahulu sebelum mencampurkan kimchi.

Hal ini kerana kimchi ialah sejenis makanan probiotik, di mana air yang mendidih akan membunuh bakteria mesra usus dalam kimchi anda.

3. Gabungan telur rebus dan brokoli yang meliurkan!

Peminat mee segera pasti tahu hidangan selalunya lebih baik dengan telur kan?
Apa kata kali ini cuba dengan telur rebus pula!

Anda boleh menyediakan hidangan dengan telur rebus sahaja atau memerap telur dengan tamari untuk perisa tambahan yang lagi mantap!

Tamari adalah kicap buatan Jepun yang bebas gluten, kurang masin dan mempunyai rasa tersendiri yang kuat.

Walau apa pun,
anda akan mendapat vitamin B daripada telur yang penting untuk sistem saraf
.

Rasa tertekan dan gelisah? Hidangan ini terbaik bagi anda kerana brokoli mengandungi jumlah vitamin C yang tinggi, boleh membantu kita mengatasi tekanan dan kegelisahan.

Cara penyediaan:

Didihkan air di dalam periuk kecil dan masukkan telur. Dua biji telur sekurang-kurangnya memerlukan masa selama lima minit.

Jika tidak mahu diasingkan, pecahkan telur dan tambahkan ke dalam mee segera anda. Mengacau kuning telur juga boleh memekatkan kuah hidangan tersebut.

Masukkan separuh sahaja paket perisa dan brokoli. Brokoli tidak perlu dimasak sehingga lembut kerana kerangupannya akan memberi tekstur lain kepada hidangan anda.

Selain merebus telur untuk resepi ini, anda juga boleh menyediakan beberapa biji telur rebus tambahan untuk dijadikan snek sepanjang minggu. Letakkan ia di dalam bekas kedap udara dan simpan selama dua hingga empat hari di dalam peti sejuk.

Resepi mee segera takkan berakhir!

Terdapat banyak lagi cara untuk anda menikmati mee segera tanpa rasa bersalah dari segi nutrisi. Pilihlah bahan-bahan segar dan tidak diproses untuk menambahkan rasa dalam hidangan anda.

Jangan lupa untuk cuba resipi di atas! Kalau sedap, kongsikanlah dengan ahli keluarga dan rakan-rakan anda. Hidangan sedap dan berkhasiat haruslah dikongsi ramai ya!


Parafimosis, Kondisi Apabila Kulup Zakar Tidak Boleh Kembali Ke Tempat Asal!

Definisi

Apa itu Parafimosis?

Parafimosis adalah keadaan apabila kulup tidak boleh ditarik semula ke kepala zakar (penis).

 Ia boleh membuat kulup membengkak dan tersangkut
, yang boleh menghalang darah mengalir ke dalam zakar.

Apa itu parafimosis ini amat bahaya jika tidak dirawat dengan segera.

Apa risiko Parafimosis?

Apa itu parafimosis selalunya berlaku kepada lelaki yang tidak sunat, terutamanya kanak-kanak dan orang lebih tua.

Ini boleh uruskan dengan mengurangkan faktor-faktor risiko. Sila bincang dengan doktor anda untuk maklumat lanjut.

Simptom

Apa simptom Parafimosis?

Apa simptom parafimosis yang utama adalah masalah menarik balik kulup. Simptom-simptom lain pula:

Bengkak di bahagian zakar atau kulup
;

Sakit pada zakar;

Kepala zakar menjadi sakit atau hitam-dan-biru.

Mungkin terdapat tanda atau simptom yang tidak tersenarai diatas. Jika anda ada sebarang kebimbangan mengenai suatu simptom, sila rujuk doktor anda.

Bila saya harus berjumpa doktor?

Jika anda mempunyai tanda-tanda atau simptom-simptom tersenarai diatas atau sebarang pertanyaan, sila rujuk doktor anda.

Setiap tubuh badan adalah berbeza. Langkah yang baik adalah untuk berbincang dengan doktor tentang apa yang terbaik bagi kondisi anda.

Punca

Apa punca Parafimosis?

Parafimosis boleh disebabkan:

Luka di kawasan zakar
;

Tidak menarik balik kulup selepas kencing atau pembersihan;

Jangkitan ini boleh disebabkan tidak mencuci zakar dengan baik.

Faktor Risiko

Apa faktor risiko Parafimosis?

Terdapat banyak faktor risiko parafimosis, seperti:

Tidak sunat
;

Sunat secara salah atau tidak habis sepenuhnya;

Kanak kanak atau orang dewasa.

Tidak mempunyai risiko tidak bermaksud anda tidak boleh mendapat stenosis spina.

Faktor-faktor risiko tersenarai di atas adalah untuk rujukan sahaja.

Langkah yang lebih baik adalah untuk berbincang dengan pakar anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Parafimosis didiagnosis?

Doktor anda boleh mendiagnosis dengan melakukan pemeriksaan fizikal untuk
mencari tanda-tanda bengkak di paksi berdekatan
 kepala zakar.

Bagaimana pesakit Parafimosis dirawat?

Kepala zakar anda boleh diperah. Jika teknik ini tidak berkesan,
kulup akan dibuang untuk kejangan
.

Dalam kebanyakkan kes, doktor akan menarik kulup dengan melincirkan zakar dan kulup.

Teknik ini boleh menyebabkan sakit jadi pesakit harus diletakkan bawah anestetik.

Doktor anda akan cuba mengurangkan bengkak mengunakan ais;

Jika bengkak teruk, suntikan hialuronidase (sejenis enzim yang membantu mengurangkan bengkak) diperlukan.

Jika situasi menjadi lebih teruk, kulup perlu dibuang sepenuhnya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Parafimosis?

Gaya hidup dan kaedah pengubatan sampingan berikut mungkin membantu anda mengatasi parafimosis:

Bersihkan bahagian kelamin setiap hari;

Sentiasa tarik kulup selepas membersihkan;

Melakukan pemeriksaan dengan kerap
, rawatan perubatan, dan rawatan berkala.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Benarkah Bersalin Anak Kedua Lebih Mudah & Cepat? Ini Yang Bakal Ibu Anak Dua Perlu Tahu

Tahniah, anda hamil sekali lagi! Dah bersedia untuk melahirkan anak kedua? Dengar kata proses kelahiran akan lebih mudah, benarkah?

Debaran melahirkan anak kedua

Mengetahui anda hamil kembali pasti membuatkan anda tertanya-tanya bagaimana proses kelahiran untuk kali kedua ini.

Umumnya, bagi melahirkan anak kedua, kebanyakan pasangan mengatakan bahawa mereka lebih bersedia fizikal dan mental.

Adakah ia semakin mudah atau sebaliknya?

Pastinya setiap kelahiran menjanjikan keadaan yang berbeza. Debaran sudah tentu ada.

Dikatakan jika proses kelahiran sebelum ini agak sukar dan mencabar, tapi untuk pengalaman kedua ini anda mungkin akan mempunyai saat bersalin yang lebih mudah.

Proses melahirkan anak kedua lebih cepat?

Ya, sememangnya proses
melahirkan bayi
 akan menjadi lebih cepat serta mudah untuk kelahiran kedua ini dan seterusnya.

Malahan pada peringkat awal proses kelahiran (
latent labour
), akan lebih cepat dan
peningkatan intensiti kontraksi
 menjadi kuat dengan cepat dalam tempoh singkat.

Jadi anda mungkin perlu menentukan tempat bersalin lebih awal berbanding
kelahiran pertama

dahulu.

Melainkan jika anda menjalani
pembedahan C-Sec
 untuk anak pertama,
proses bersalin
 melibatkan aktiviti meneran akan menjadi lebih singkat.

Keadaan ini dipercayai kerana otot dan faraj telah meregang sebelum ini, sekali gus menjadikan tempoh waktu bersalin kurang daripada 12 jam.

Namjn, bagaimana pula jika sebelum ini
proses bersalin
 anda mudah dan cepat, bolehkah ia terjadi ketika melahirkan anak kedua?

Sudah tentu! Malahan waktu bersalin anak kedua bagi kebanyakan wanita adalah lebih singkat. Jadi usah bimbang ya, wahai ibu.

Pengurusan kesakitan dalam proses kelahiran

Seandainya semasa kelahiran anak pertama anda tidak berdepan kesakitan yang melampau, itu mungkin bermakna anda sudah mengetahui teknik mengendalikan kesakitan yang berkesan.

Maka, untuk kehamilan kedua ini pastinya anda akan berasa lebih yakin dan dapat menguruskan sensasi kuat saat melahirkan anak dengan menggunakan kaedah yang sama.

Walaupun anda mungkin berdepan kesukaran saat bersalin dahulu, namun sekurang-kurangnya kini anda sudah mengetahui persediaan apa yang perlu anda lakukan.

Sebagai contoh, anda mungkin boleh mempelajari teknik pernafasan yang sesuai ataupun mengetahui teknik meneran bayi dengan lebih baik.

Melahirkan anak kedua kurang menyakitkan

Sudah tentu proses kelahiran yang melibatkan rasa
sakit kontraksi
 adalah sama. Bukan mudah untuk melahirkan bayi, kan?

Pun begitu, kebanyakan ibu mengandung mengatakan bahawa mereka dapat mengatasinya dengan lebih baik.

Keadaan tersebut kerana anda sudah mengetahui apa yang perlu dijangkakan dan telah melakukan persediaan dengan sebaiknya.

Oleh sebab tempoh bersalin yang lebih pendek dan singkat, keletihan juga tidak akan dirasai.

Walaupun begitu, setiap wanita hamil untuk kehamilan ke-2, 3 atau seterusnya, perlu sentiasa bersedia untuk berdepan proses kelahiran yang lebih mencabar berbanding sebelumnya.

Bagaimana jika anda berasa takut untuk proses
melahirkan bayi
, adakah ia normal?

Ketakutan bersalin bagi wanita yang pernah berdepan proses kelahiran dikenali sebagai
tokofobia sekunder
.

Jangan bimbang! Ia adalah 1 keadaan normal untuk mempunyai perasaan negatif tentang kelahiran bayi, terutamanya jika anda pernah mengalami trauma saat bersalin anak pertama.

3 fakta menarik proses kehamilan kali kedua

 Tempoh bersalin yang pendek

Purata proses melahirkan bayi untuk kali pertama adalah 18 jam. Namun untuk kali kedua ini ia akan menjadi lebih pendek, sekitar 8 jam.

Pastinya, setiap wanita mengalami proses bersalin yang berbeza. Tetapi kebanyakan wanita yang bersalin anak kedua dan seterusnya berdepan kelahiran yang lebih cepat. Berita baik, kan?

Apabila anda
pernah bersalin
 sebelum ini, otot dan ligamen menjadi lebih santai dan bersedia. Ini disebabkan semuanya sudah diregangkan.

Maka bayi akan turun lebih mudah dan serviks anda juga melebar (terbuka) dengan cepat.

 Kekejangan selepas bersalin lebih teruk

Kebanyakan wanita mengalami kekejangan selama 3 hingga 5 hari pertama sewaktu
menyusukan bayi.

Ketika bayi
menghisap susu
, badan akan mengeluarkan hormon oksitosin yang membantu mengeratkan jalinan antara anda dan bayi.

Dalam masa yang sama ia juga menjadikan rahim kejang untuk menghentikan pendarahan dan menyusut kembali kepada keadaan sebelum hamil.

 Lebih yakin tentang kelahiran dan keibuan

Walaupun mungkin proses melahirkan anak kedua berbeza dengan yang pertama, t
api sekurang-kurangnya anda pernah melalui proses tersebut dan tahu apa yang boleh dijangkakan.

Anda akan lebih mempercayai diri bahawa anda boleh melakukannya dan paling penting, anda mengetahui ada ganjaran kecil tidak ternilai menanti anda selepas itu.

Pengalaman berbeza

Setiap keperibadian anak adalah berbeza, kan? Begitu jugalah dengan proses kelahiran.

Tiada siapa dapat menjangkakan apa yang akan berlaku, tetapi percayalah, anda sudah bersedia untuk melahirkan anak kedua.

Dunia keibuan telahpun anda lalui bersama zuriat pertama, sudah tentu untuk yang kedua anda akan lebih berkeyakinan untuk menempuhinya.